text:
(3) εργάσιμων ημερών και ως τις 15:00 της τελευταίας εργάσιμης ημέρας. Τα ΚΠΑ2 υποβάλλουν άμεσα τα κατατεθέντα δικαιολογητικά, με ηλεκτρονική σάρωση, συνοδευόμενα με πιθανή πρόταση της Υπηρεσίας (ΚΠΑ2), σχετικά με την αποδοχή ή μη της ένστασης, στη Διεύθυνση Απασχόλησης της Διοίκησης του ΟΑΕΔ.
 9.4. Κατόπιν εξέτασης των ενστάσεων από το Δ.Σ. του Ο.Α.Ε.Δ., εντός δέκα πέντε (15) εργάσιμων ημερών, εγκρίνεται με σχετική απόφαση από την Διοικήτρια του Ο.Α.Ε.Δ. ή από άλλο όργανο που ορίζεται με απόφασή της, ο Οριστικός Πίνακας Κατάταξης Ανέργων, ο οποίος αναρτάται στον διαδικτυακό τόπο του Ο.Α.Ε.Δ. και η έκδοσή του ανακοινώνεται, στον πίνακα ανακοινώσεων της αρμόδιας Υπηρεσίας (ΚΠΑ2) του Ο.Α.Ε.Δ.
 9.5. Οι άνεργοι που περιλαμβάνονται στον Οριστικό Πίνακα Κατάταξης Ανέργων θα πρέπει να είναι εγγεγραμμένοι στα μητρώα ανέργων του ΟΑΕΔ κατά την ημερομηνία υπόδειξής τους στους Επιβλέποντες Φορείς.
 10.1. Μετά την ανάρτηση του Οριστικού Πίνακα Κατάταξης, οι αρμόδιοι υπάλληλοι των ΚΠΑ2 όπου ανήκει ο Επιβλέπων Φορέας, καλούν τους ωφελούμενους που έχουν επιλεγεί προς τοποθέτηση σύμφωνα με τις διαδικασίες του Κεφαλαίου 9, εντός προθεσμίας πέντε (5) εργάσιμων ημερών, με κάθε πρόσφορο μέσο όπως ηλεκτρονική αλληλογραφία, έγγραφη πρόσκληση καθώς και τηλεφωνική επικοινωνία, προκειμένου να υποδειχθούν στους Επιβλέποντες Φορείς. Στην περίπτωση της τηλεφωνικής επικοινωνίας, οι αρμόδιοι υπάλληλοι θα καταγράφουν την ακριβή ημερομηνία και ώρα που αυτή λαμβάνει χώρα, καθώς και το αποτέλεσμα της επικοινωνίας.
 10.2. Οι ωφελούμενοι προσέρχονται στην αρμόδια Υπηρεσία (ΚΠΑ2), στην αρμοδιότητα της οποίας ανήκει ο Επιβλέπων Φορέας τοποθέτησης τους, εντός προθεσμίας πέντε (5) εργάσιμων ημερών από την ενημέρωσή τους και παραλαμβάνουν συστατικό σημείωμα προκειμένου να υποδειχθούν στους Επιβλέποντες Φορείς. Μετά την άπρακτη παρέλευση του ανωτέρω χρονικού διαστήματος η αρμόδια Υπηρεσία (ΚΠΑ2) όπου ανήκει ο Επιβλέπων Φορέας, προχωρά στην ενημέρωση του πρώτου επιλαχόντα από τον Οριστικό Πίνακα Κατάταξης Ανέργων.
 10.3. Κατά την υπόδειξη, τα ΚΠΑ2 αρμοδιότητας των οποίων ανήκει ο Επιβλέπων Φορέας χορηγούν στους ωφελούμενους παραπεμπτικό/συστατικό σημείωμα που απευθύνεται προς τους Επιβλέποντες Φορείς πρόσληψης, όπου, εκτός από τα στοιχεία του ωφελούμενου, αναφέρεται ρητά ότι: "Η πρόσληψη γίνεται στο πλαίσιο της Πράξης «ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ ΧΑΡΑΚΤΗΡΑ 2014-2015», που συγχρηματοδοτείται από το Ευρωπαϊκό Κοινωνικό Ταμείο (ΕΚΤ) και το Ελληνικό Δημόσιο."
 10.4. Οι ωφελούμενοι προσέρχονται στον Επιβλέποντα Φορέα στον οποίο θα απασχοληθούν, εντός πέντε (5) εργάσιμων ημερών από την ημερομηνία υπόδειξής τους και την έκδοση του σχετικού συστατικού σημειώματος από το ΚΠΑ2. Για την αποτελεσματικότερη διεξαγωγή της διαδικασίας, θα αποστέλλεται ηλεκτρονικά κατάσταση των υποδειχθέντων ημερησίως στους Επιβλέποντες Φορείς και οι Επιβλέποντες Φορείς θα αποστέλλουν κατάσταση των υποδειχθέντων που εμφανίστηκαν ενώπιον τους προσκομίζοντας το σχετικό συστατικό σημείωμα.
 10.5. Ο Επιβλέπων Φορέας υποχρεούται να προβεί στην ηλεκτρονική αναγγελία πρόσληψης, των υποδειχθέντων από τα ΚΠΑ2 επιτυχόντων ωφελουμένων, σύμφωνα με το παρόν Κεφάλαιο της παρούσας, εντός προθεσμίας τριάντα (30) ημερολογιακών ημερών από τη λήξη της προθεσμίας των πέντε (5) ημερών για την προσέλευση των ωφελουμένων που έχουν υποδειχθεί. Η ανωτέρω προθεσμία ισχύει και για τις τυχόν αντικαταστάσεις στις οποίες θα προβεί ο Επιβλέπων Φορέας. Το συστατικό σημείωμα του επιλεγέντα ωφελούμενου, στο οποίο θα αποτυπώνεται η ημερομηνία παραλαβής του ως εισερχομένου από τον Επιβλέποντα Φορέα, θα τηρείται στον φάκελο του Προγράμματος.
 Επισημαίνεται


text:
ότι κρίσιμος χρόνος συνδρομής των προσόντων που ελέγχονται κατά την πρόσληψη των ωφελουμένων είναι ο χρόνος λήξης της προθεσμίας υποβολής των αιτήσεων συμμετοχής στην παρούσα Δημόσια Πρόσκληση (27/0^2015). Ο Επιβλέπων Φορέας διατηρεί το δικαίωμα να αναζητήσει οποιοδήποτε άλλο δικαιολογητικό απαιτείται για την ολοκλήρωση της διαδικασίας της πρόσληψης.
 α) δεν έχουν καταδικαστεί για κακούργημα και σε οποιαδήποτε ποινή για κλοπή, υπεξαίρεση (κοινή ή στην υπηρεσία), απάτη, εκβίαση, πλαστογραφία, απιστία δικηγόρου, δωροδοκία, καταπίεση, απιστία περί την υπηρεσία, παράβαση καθήκοντος, καθ ́ υποτροπή συκοφαντική δυσφήμηση, καθώς και για οποιοδήποτε έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής,
 β) δεν είναι υπόδικοι που έχουν παραπεμφθεί με τελεσίδικο βούλευμα για κακούργημα ή για πλημμέλημα της περίπτωσης α, έστω και αν το αδίκημα αυτό έχει παραγραφεί,
 γ) δεν έχουν στερηθεί λόγω καταδίκης τα πολιτικά τους δικαιώματα και για όσο χρόνο διαρκεί η στέρηση αυτή,
 δ) δεν τελούν υπό στερητική δικαστική συμπαράσταση (πλήρη ή μερική), υπό επικουρική δικαστική συμπαράσταση (πλήρη ή μερική) και υπό τις δύο αυτές καταστάσεις και
 ε) δεν έχουν απολυθεί από θέση δημόσιας υπηρεσίας ή Ο.Τ.Α. ή άλλου Νομικού Προσώπου του δημόσιου τομέα, λόγω επιβολής της πειθαρχικής ποινής της οριστικής παύσεως ή λόγω καταγγελίας της σύμβασης εργασίας για σπουδαίο λόγο, οφειλόμενο σε υπαιτιότητα του εργαζομένου, αν δεν παρέλθει πενταετία από την απόλυση.
 10.6. O Επιβλέπων Φορέας προβαίνει στην ηλεκτρονική αναγγελία πρόσληψης των υποδειχθέντων μέσω του συστήματος ΣΕΠΕ-ΟΑΕΔ-ΙΚΑ/ΕΤΑΜ. Συγκεκριμένα, η πρόσληψη καταχωρείται ηλεκτρονικά στο Πληροφοριακό Σύστημα ΕΡΓΑΝΗ (ΠΣ ΣΕΠΕ - ΟΑΕΔ- ΙΚΑ/ΕΤΑΜ) του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης στο έντυπο "E3.1: Αναγγελία έναρξης / μεταβολών απασχόλησης ωφελούμενου από συγχρηματοδοτούμενα προγράμματα κοινωφελούς χαρακτήρα", αναγράφοντας τον Αριθμό της Δημόσιας Πρόσκλησης Νο 2/2015 και επιλέγοντας την τιμή ΝΑΙ στα πεδία: «Τοποθέτηση με συστατικό σημείωμα» και «Τοποθέτηση με πρόγραμμα προώθησης απασχόλησης κοινωφελούς χαρακτήρα σε επιβλέποντες φορείς», που υποβάλλεται, το αργότερο την ίδια ημέρα της πρόσληψης του ωφελούμενου και πάντως πριν από την ανάληψη υπηρεσίας από τον ωφελούμενο.
 10.7. Ο Επιβλέπων Φορέας έχει την ευθύνη της τοποθέτησης των ωφελουμένων σε τομείς δραστηριότητας και περιοχές αρμοδιότητάς του, σύμφωνα με το Παράρτημα I της παρούσας Δημόσιας Πρόσκλησης.
 10.8. Ο Επιβλέπων Φορέας, για τις περιπτώσεις των υποδειχθέντων ανέργων οι οποίοι δεν αποδέχονται τη θέση εργασίας ή δεν προσκομίζουν τα αιτούμενα δικαιολογητικά εντός 30 ημερολογιακών ημερών από την ημερομηνία εμφάνισής τους, ενημερώνει σχετικά το ΚΠΑ2 του Ο.Α.Ε.Δ. και δύναται με αίτημά του που το υποβάλει είτε εγγράφως είτε με ηλεκτρονικό τρόπο να ζητήσει την αντικατάστασή τους. Οι υποδειχθέντες άνεργοι οι οποίοι δεν αποδέχονται τη θέση εργασίας ή δεν προσκομίζουν τα απαραίτητα δικαιολογητικά διαγράφονται οριστικά από τον ισχύοντα Οριστικό Πίνακα Κατάταξης Ανέργων.
 10.9. Σε περίπτωση που εξαντληθεί ο αριθμός των υποψηφίων για πρόσληψη ανέργων από τον Οριστικό Πίνακα Κατάταξης Ανέργων (τοποθετηθέντες και επιλαχόντες) και υπάρχουν αιτούμενες κενές θέσεις εργασίας από Επιβλέποντες Φορείς, τότε δύναται με Απόφαση της Διοικήτριας του Ο.Α.Ε.Δ. να επαναληφθεί η διαδικασία κατάρτισης συμπληρωματικού Πίνακα Κατάταξης Ανέργων για αυτούς, με τη σύμφωνη γνώμη του ΑΣΕΠ.
 10.10. Στην περίπτωση που ο Επιβλέπων Φορέας δεν αποδεχθεί τον υποδειχθέντα από το ΚΠΑ2 άνεργο, δεν καλύπτεται η συγκεκριμένη θέση, η οποία

type: other


text:
παραμένει κενή και δεν υποδεικνύεται ωφελούμενος από τους επιλαχόντες. Ο Επιβλέπων Φορέας οφείλει να αιτιολογήσει τη μη πρόσληψη του υποδειχθέντα ωφελουμένου.
 10.11. Σε περίπτωση που σύμφωνα με τον Επιβλέποντα Φορέα η πρόσληψη δεν πραγματοποιείται, για λόγους που αφορούν στον ωφελούμενο, τότε υποδεικνύεται και προσλαμβάνεται ο πρώτος επιλαχών από τον Πίνακα Επιλαχόντων του Οριστικού Πίνακα Κατάταξης Ανέργων.
 10.12. Σε περίπτωση αποχώρησης του ωφελούμενου κατά τη διάρκεια του προγράμματος, ο Επιβλέπων Φορέας δύναται να τον αντικαταστήσει με τον πρώτο επιλαχόντα από τον Πίνακα Επιλαχόντων, για το υπολειπόμενο χρονικό διάστημα μέχρι την κάλυψη των 125 ημερών ασφάλισης ανά θέση ωφελούμενου, μετά από σχετικό αίτημα που υποβάλει στο ΚΠΑ2 είτε εγγράφως είτε με ηλεκτρονικό τρόπο.
 10.13. Για την εφαρμογή και εκτέλεση του προγράμματος, οι Επιβλέποντες Φορείς υποχρεούνται να διασφαλίζουν την υγιεινή και ασφάλεια των ωφελουμένων στον τόπο παροχής εργασίας.
 10.14. Στην περίπτωση που ο ωφελούμενος αποχωρήσει οικειοθελώς ή με καταγγελία σύμβασης εργασίας πριν την λήξη του προγράμματος, τότε ο Επιβλέπων Φορέας υποχρεούται να ενημερώσει για την ανωτέρω μεταβολή, εντός οκτώ (8) ημερών το Πληροφοριακό Σύστημα ΕΡΓΑΝΗ (ΠΣ ΣΕΠΕ-ΟΑΕΔ-ΙΚΑ-ΕΤΑΜ) του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης, συμπληρώνοντας την Ενότητα Ζ του Εντύπου "E3.1: Αναγγελία έναρξης/μεταβολών απασχόλησης ωφελούμενου από συγχρηματοδοτούμενα προγράμματα κοινωφελούς χαρακτήρα -Διακοπή".
 10.15. Με τη λήξη του προγράμματος:
 10.16. Στην περίπτωση που οι υποδειχθέντες άνεργοι δεν προσλαμβάνονται με ευθύνη των Επιβλεπόντων Φορέων, τοποθετούνται, με απόφαση του Δ.Σ. του ΟΑΕΔ, σε αντίστοιχη θέση άλλου Επιβλέποντα Φορέα, βάσει της αίτησής τους ή άλλης επιλογής τους καθ ́ υπέρβαση του εγκεκριμένου σε αυτόν αριθμού θέσεων, και μετά από σύμφωνη γνώμη του Επιβλέποντα Φορέα. Με την ίδια ή όμοια απόφαση του Δ.Σ. του ΟΑΕΔ επιλύεται οποιαδήποτε διαφορά προκύπτει σχετικά με τη μοριοδότηση, την υπόδειξη και την τοποθέτηση των ωφελουμένων σε Επιβλέποντες Φορείς, μετά την κατάρτιση του Οριστικού Πίνακα Κατάταξης.
 10.17. Το ΑΣΕΠ ελέγχει τη νομιμότητα της διαδικασίας επιλογής από τον επιβλέποντα φορέα επιλαμβανόμενο αυτεπαγγέλτως, ή κατόπιν καταγγελίας, ή αιτήματος της Ειδικής Υπηρεσίας Διαχείρισης του Ε.Π. Ανάπτυξη Ανθρώπινου Δυναμικού. Εάν κατά τον έλεγχο διαπιστωθεί ότι δεν συντρέχουν οι προϋποθέσεις πρόσληψης, ή δεν αποδεικνύονται τα κριτήρια βάσει των οποίων ο υποψήφιος κατατάχθηκε στον Οριστικό Πίνακα Κατάταξης Ανέργων, ή τα απαιτούμενα κατά περίπτωση προσόντα, η πρόσληψη ανακαλείται υποχρεωτικά, με απόφαση του αρμόδιου οργάνου του Επιβλέποντα Φορέα και ενημερώνεται σχετικά ο ΟΑΕΔ και το ΑΣΕΠ.
 Εκτός από τα ποσά που καταβάλλονται στους συμμετέχοντες στο πρόγραμμα, ο ΟΑΕΔ και ο Επιβλέπων Φορέας δεν υποχρεούνται να καταβάλουν οποιαδήποτε άλλη παροχή ή ενίσχυση στους ωφελούμενους (άδεια, επίδομα αδείας, ειδικές άδειες κ.ά.) και γενικώς δεν έχουν εφαρμογή οι διατάξεις της εργατικής νομοθεσίας, πέραν των ρητώς προβλεπομένων στη με αριθμ. 4.31879/οικ.3.1604 (ΦΕΚ 3172/Β/26-11-2014) ΚΥΑ.
 Στην περίπτωση που οι ωφελούμενοι των προγραμμάτων Κοινωφελούς Εργασίας δεν βρίσκονται στη διάθεση του εργοδότη/επιβλέποντα φορέα λόγω ανυπαίτιου κωλύματος, ή ανωτέρας βίας, η συμμετοχή τους στο Πρόγραμμα παρατείνεται / επιμηκύνεται ισόχρονα με την περίοδο απουσίας τους από αυτό και σε κάθε περίπτωση εντός του χρονικού ορίζοντα επιλεξιμότητας δαπανών του Προγράμματος, δηλαδή έως 125 ημέρες ασφάλισης. Εάν το ανυπαίτιο κώλυμα αφορά σε ασθένεια ή εγκυμοσύνη, απαιτείται η προσκόμιση σχετικού πιστοποιητικού θεράποντος ιατρού του


text:
ασφαλιστικού οργανισμού στον οποίο υπάγεται ο ωφελούμενος, ή πιστοποιητικού από θεράποντα ιδιώτη ιατρό το οποίο ως προς το περιεχόμενό του επέχει θέση υπεύθυνης δήλωσης κατά την έννοια και με τις συνέπειες του Ν.1599/1986 (Α ́ 75) όπως ισχύει.
 i. Επίσης, επιλέξιμη δαπάνη ορίζεται και το μη μισθολογικό κόστος που αντιστοιχεί στις ασφαλιστικές εισφορές του εργαζόμενου και του εργοδότη και το οποίο για τους ανέργους άνω των 25 ετών δεν υπερβαίνει το ποσό των 234,80 € και για τους ανέργους κάτω των 25 ετών το ποσό των 204,70 €.
 ii. Οι ωφελούμενοι υπάγονται στην ασφάλιση του Ι.Κ.Α.-Ε.Τ.Α.Μ./Ε.Τ.Ε.Α., με εξαίρεση ωφελούμενους, ασφαλισμένους μετά την 1.1.1993, που λόγω ιδιότητας ή άσκησης δραστηριότητας υπάγονται στην ασφάλιση του Ε.Τ.Α.Α. για τους οποίους οι εισφορές αποδίδονται στους αντίστοιχους τομείς Τ.Σ.Μ.Ε.Δ.Ε., Τ.Σ.ΑΥ. και Τ.Α.Ν. των Κλάδων κύριας και επικουρικής ασφάλισης του Ε.Τ.Α.Α. Οι συνολικές ασφαλιστικές εισφορές των ανωτέρω ωφελούμενων δηλαδή των ωφελούμενων που υπάγονται στην ασφάλιση του Ε.ΤΑ.Α. αποτελεί επίσης, επιλέξιμη δαπάνη χωρίς τους περιορισμούς της ανωτέρω υποπαραγράφου.
 iii. Για όσους ωφελούμενους απασχοληθούν, κατά τη διάρκεια των προγραμμάτων Κοινωφελούς Εργασίας, σε βαριές και ανθυγιεινές εργασίες, όπως αυτές περιγράφονται στην Φ10221/οικ.26816/929/2.12.2011 Απόφαση του Υπουργού Εργασίας και Κοινωνικής Ασφάλισης (ΦΕΚ 2778Β), η καταβολή στο Ι.Κ.Α.-Ε.Τ.Α.Μ. της αντίστοιχης εισφοράς του κλάδου βαρέων αποτελεί επίσης, επιλέξιμη δαπάνη, χωρίς τους περιορισμούς της ανωτέρω υποπαραγράφου.
 iv. Οι ωφελούμενοι των Προγραμμάτων διατηρούν την τυχόν ασφάλιση για παροχές ασθένειας, ή αλλιώς την τυχόν ασφαλιστική κάλυψη για ιατροφαρμακευτική περίθαλψη που απολάμβαναν ως μακροχρόνια άνεργοι μέχρι τη λήξη διάρκειας των Προγραμμάτων.
 α) βεβαίωση υπογεγραμμένη από τον νόμιμο εκπρόσωπο του φορέα, στην οποία δηλώνεται ότι το πρόγραμμα υλοποιείται σύμφωνα με τους όρους της τη με αριθμ. 4.31879/οικ.3.1604 (ΦΕΚ 3172/Β/26-11-2014) ΚΥΑ και της παρούσας Δημόσιας Πρόσκλησης.
 i . Για τον υπολογισμό των μηνιαίων ασφαλιστικών εισφορών, οι καθαρές αμοιβές-αποδοχές (έως 495,25 ευρώ για τους ωφελούμενους άνω των 25 ετών και έως 431,75 ευρώ για τους ωφελούμενους κάτω των 25 ετών) μετατρέπονται σε μεικτές αποδοχές, διαιρούμενες δια του συντελεστή 0,845 (ποσοστό συμμετοχής των καθαρών αμοιβών-αποδοχών στις μεικτές) και στη συνέχεια οι μεικτές αποδοχές πολλαπλασιάζονται με τον συντελεστή 0,4006 της μεικτής ασφάλισης ΙΚΑ-ΕΤΑΜ & ΕΤΕΑ (Κωδικός Πακέτου Κάλυψης 101).
 ii. Με αντίστοιχο τρόπο υπολογίζονται και οι εισφορές για όσους απασχοληθούν σε ειδικότητες που ασφαλίζονται στον κλάδο βαρέων του ΙΚΑ-ΕΤΑΜ, δηλαδή οι καθαρές αμοιβές-αποδοχές έως 495,25 ευρώ για τους ωφελούμενους άνω των 25 ετών και έως 431,75 ευρώ για τους ωφελούμενους κάτω των 25 ετών) μετατρέπονται σε μεικτές αποδοχές, διαιρούμενες δια του συντελεστή 0,8105 (ποσοστό συμμετοχής των καθαρών αμοιβών-αποδοχών στις μεικτές) και στη συνέχεια οι μεικτές αποδοχές πολλαπλασιάζονται με τον συντελεστή 0,4566 της μεικτής ασφάλισης ΙΚΑ-ΕΤΑΜ & ΕΤΕΑ (Κωδικός Πακέτου Κάλυψης 105).
 ΚΕΦΑΛΑΙΟ 12 o
 Στο πλαίσιο της έρευνας / αξιολόγησης του ανωτέρω προγράμματος, οι ωφελούμενοι (άνεργοι) πρέπει να παρέχουν τη συγκατάθεση τους για την περαιτέρω επεξεργασία από τους αρμόδιους φορείς, των προσωπικών δεδομένων τους συμπεριλαμβανομένων και των ευαίσθητων, που τηρούνται για τις ανάγκες υλοποίησης του παρόντος προγράμματος, για το σκοπό εξαγωγής στατιστικών δεδομένων στο πλαίσιο της διενέργειας ερευνών και της εκπόνησης μελετών για την αξιολόγηση του εν λόγω προγράμματος. Σε κάθε περίπτωση


text:
έχουν τα δικαιώματα ενημέρωσης, πρόσβασης και αντίρρησης σύμφωνα με τις διατάξεις των άρθρων 11, 12 και 13 του Ν.2472/97.
 Σύμφωνα με τις κανονιστικές απαιτήσεις της νέας Προγραμματικής Περιόδου 2014-2020 και ειδικότερα βάσει του Κανονισμού 1303/2013 (εδάφιο δ της παρ.2 του άρθρου 125) και του Κανονισμού 1304/2013 (άρθρα 5 και 19 καθώς και Παραρτήματα I και II) που αφορά το Ευρωπαϊκό Κοινωνικό Ταμείο (ΕΚΤ), στο πλαίσιο του οποίου συγχρηματοδοτείται η παρούσα πράξη, απαιτείται από τις αρμόδιες αρχές, η συλλογή και συγκέντρωση στατιστικών δεδομένων (microdata) των ωφελουμένων που συμμετέχουν στα προγράμματα. Ως εκ τούτου, οι ωφελούμενοι οφείλουν για τη συμπλήρωση των απαιτούμενων στοιχείων και δεδομένων, στις σχετικές φόρμες που θα διανεμηθούν μετά την πρόσληψη τους ή τη λήξη του προγράμματος.
 ΚΕΦΑΛΑΙΟ 13 o
 Ο ΟΑΕΔ υποχρεούται να ενημερώσει τον ωφελούμενο ότι προσλαμβάνεται μέσω του παρόντος προγράμματος το οποίο συγχρηματοδοτείται από το Ευρωπαϊκό Κοινωνικό Ταμείο (Ε.Κ.Τ.). Η ανωτέρω υποχρέωση, εκπληρώνεται μέσω του συστατικού σημειώματος που δίνει η αρμόδια Υπηρεσία (ΚΠΑ2) στον ωφελούμενο επιτυχόντα, κατά την υπόδειξή του στον επιβλέποντα φορέα, στο οποίο αναφέρεται ρητά ότι: "Η πρόσληψη γίνεται στο πλαίσιο της Πράξης «ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ ΧΑΡΑΚΤΗΡΑ έτους 2014-2015», που συγχρηματοδοτείται από το Ευρωπαϊκό Κοινωνικό Ταμείο (ΕΚΤ) και το Ελληνικό Δημόσιο".
 Παράλληλα θα πρέπει να τηρούνται οι απαιτήσεις του N.2472/1997 και τα όσα ορίζονται από τις αποφάσεις της Αρχής Προστασίας Δεδομένων Προσωπικού Χαρακτήρα, προκειμένου αφενός να τηρούνται οι απαιτήσεις της εθνικής νομοθεσίας για την προστασία του ατόμου από την επεξεργασία δεδομένων προσωπικού χαρακτήρα, αφετέρου να είναι δυνατή η επεξεργασία και χρήση προσωπικών δεδομένων σύμφωνα με τις απαιτήσεις των Καν.1303/2013 και 1304/2013.
 ΚΕΦΑΛΑΙΟ 14 o
 15-07-02 - ΥΠΕΡΓ. 53330/2015. Οδηγός Εφαρμογής των διαδικασιών υπόδειξης, αντικατάστασης, προσλήψεων και καταβολής της επιχορήγησης, σε συνέχεια της ανάρτησης του Οριστικού Πίνακα Κατάταξης Ανέργων, στο πλαίσιο της Δημόσιας Πρόσκλησης για το Πρόγραμμα Κοινωφελούς Χα


text:
Αχαία: Νέο πρόγραμμα προσλήψεων μέσω του ΟΑΕΔ - Τοπικά
 Αρχική Ειδήσεις Τοπικά Αχαία: Νέο πρόγραμμα προσλήψεων μέσω του ΟΑΕΔ
 Αχαία: Νέο πρόγραμμα προσλήψεων μέσω του ΟΑΕΔ
 Πεμ 11 Ιανουαρίου 2018 16:31 από Lepanto R-TV
 Με επιδότηση ύψους 500 ευρώ μηνιαίως
 Ξεκινάει άμεσα το νέο πρόγραμμα του ΟΑΕΔ που θα παρέχει επιδότηση ύψους 500 ευρώ μηνιαίως για την πρώτη πρόσληψη μισθωτού-ών από αυτοαπασχολούμενους και επιχειρήσεις νέων. Το πρόγραμμα του ΟΑΕΔ «Πρώτη Πρόσληψη» θα αφορά νέους επιχειρηματίες που θέλουν να αποκτήσουν τον πρώτο τους υπάλληλο. Συγκεκριμένα το πρόγραμμα προβλέπει την επιδότηση του μικτού μισθού έως και 500 ευρώ σε 20.000 νέους άνεργους, οι οποίοι θα προσληφθούν από νέους επιχειρηματίες.
 1)Ατομικοί επιχειρηματίες έως 35 ετών, που δεν απασχολούν και δεν απασχόλησαν οποτεδήποτε στο παρελθόν προσωπικό.
 2)Επιχειρήσεις οποιασδήποτε νομικής μορφής, που δεν απασχολούν και δεν απασχόλησαν οποτεδήποτε στο παρελθόν προσωπικό και στο εταιρικό ή μετοχικό τους κεφάλαιο συμμετέχουν νέοι ηλικίας έως 35 ετών, με ποσοστό άνω του 50% (ατομικά ή αθροιστικά).
 Διάρκεια: 18 μήνες, για την πρόσληψη ανέργων ηλικίας έως 29 ετών ή 12 μήνες, για την πρόσληψη ανέργων 30 ετών και άνω. Το πρόγραμμα δεν προβλέπει δέσμευση διατήρησης του προσωπικού μετά τη λήξη της επιχορήγησης.
 Ετικέτες: ηλικίας ετών πρόγραμμα ανέργων πρόσληψη νέους παρελθόν οαεδ μισθολογικού επιχειρηματίες ευρώ απασχολούν απασχόλησαν νέοι


text:
Σε 814.798 άτομα η ανεργία τον Οκτώβριο σύμφωνα με τον ΟΑΕΔ – viotianet.gr
 Σε 814.798 άτομα η ανεργία τον Οκτώβριο σύμφωνα με τον ΟΑΕΔ
 in Δελτία τύπου, Οικονομία 20 Νοεμβρίου 2015
 Το σύνολο των εγγεγραμμένων ανέργων[1], με κριτήριο την αναζήτηση εργασίας (αναζητούντων εργασία), για τον μήνα Οκτώβριο 2015, ανήλθε σε 814.798 άτομα. Από αυτά 456.540 (ποσοστό 56,03%) είναι εγγεγραμμένα στο μητρώο του ΟΑΕΔ για χρονικό διάστημα ίσο ή και περισσότερο των 12 μηνών και 358.258 (ποσοστό 43,97%) είναι εγγεγραμμένα στο μητρώο του ΟΑΕΔ για χρονικό διάστημα μικρότερο των 12 μηνών. Οι άνδρες ανέρχονται σε 316.672 (ποσοστό 38,87%) και οι γυναίκες ανέρχονται σε 498.126 (ποσοστό 61,13%).
 Το σύνολο των εγγεγραμμένων λοιπών (μη αναζητούντων εργασία), για τον μήνα Οκτώβριο 2015, ανήλθε σε 151.187 άτομα. Από αυτά 68.479 (ποσοστό 45,29%) είναι εγγεγραμμένα στο μητρώο του ΟΑΕΔ για χρονικό διάστημα ίσο ή και περισσότερο των 12 μηνών και 82.708 (ποσοστό 54,71%) είναι εγγεγραμμένα στο μητρώο του ΟΑΕΔ για χρονικό διάστημα μικρότερο των 12 μηνών. Οι άνδρες ανέρχονται σε 57.806 (ποσοστό 38,23%) και οι γυναίκες σε 93.381 (ποσοστό 61,77%).
 Το σύνολο των επιδοτούμενων ανέργων[2], για τον μήνα Οκτώβριο 2015 (αφορά τον αριθμό των δικαιούχων που πληρώθηκαν εντός του αντίστοιχου μήνα) ανέρχεται σε 112.489 άτομα, από τα οποία οι 105.946 (ποσοστό 94,18%) είναι κοινοί και λοιπές κατηγορίες επιδοτουμένων και οι 6.543 (ποσοστό 5,82%) είναι εποχικοί τουριστικών επαγγελμάτων. Οι άνδρες ανέρχονται σε 48.729 (ποσοστό 43,32%) και οι γυναίκες σε 63.760 (ποσοστό 56,68%).
 Από το σύνολο των επιδοτουμένων ανέργων 90.040 (ποσοστό 80,04%) είναι κοινοί, 2.847 (ποσοστό 2,53%) είναι οικοδόμοι, 6.543 (ποσοστό 5,82%) είναι εποχικοί τουριστικών επαγγελμάτων, 1.876 (ποσοστό 1,67%) είναι εποχικοί λοιποί (αγροτικά), 11.083 (ποσοστό 9,85%) είναι εκπαιδευτικοί, και 100 (ποσοστό 0,09%) είναι λοιποί.
 Β: ΜΕΤΑΒΟΛΕΣ ΑΠΟ ΣΕΠΤΕΜΒΡΙΟ 2015
 2015 ΜΕΤΑΒΟΛΗ ΠΟΣΟΣΤΙΑΙΑ ΜΕΤΑΒΟΛΗ
 ΣΥΝΟΛΟ ΕΓΓΕΓΡΑΜΜΕΝΩΝ ΑΝΕΡΓΩΝ [ΑΝΑΖΗΤΟΥΝΤΩΝ ΕΡΓΑΣΙΑ] 806.429 814.798 8.369 1,04%
 ΣΥΝΟΛΟ ΕΓΓΕΓΡΑΜΜΕΝΩΝ ΛΟΙΠΩΝ [ΜΗ ΑΝΑΖΗΤΟΥΝΤΩΝ ΕΡΓΑΣΙΑ] 123.964 151.187 27.223 21,96%
 ΣΥΝΟΛΟ ΕΠΙΔΟΤΟΥΜΕΝΩΝ ΑΝΕΡΓΩΝ 114.083 112.489 -1.594 -1,40%
 Άνδρες 316.672 38,87% 57.806 38,23% 48.729 43,32%
 Γυναίκες 498.126 61,13% 93.381 61,77% 63.760 56,68%
 814.798 100,00% 151.187 100,00% 112.489 100,00%
 15-19 ετών 7.741 0,95% 1.177 0,78% 105 0,09%
 20-24 ετών 68.411 8,40% 8.363 5,53% 4.894 4,35%
 25-29 ετών 114.655 14,07% 15.909 10,52% 18.271 16,24%
 30-44 ετών 327.075 40,14% 54.913 36,32% 58.625 52,12%
 45-54 ετών 180.085 22,10% 37.083 24,53% 22.094 19,64%
 55-64 ετών 106.851 13,11% 29.064 19,22% 8.111 7,21%
 65 ετών και άνω 9.980 1,22% 4.678 3,09% 389 0,35%
 24.559 3,01% 8.278 5,48% 2.795 2,48%
 (έως 3η Γυμνασίου) 250.916 30,79% 62.819 41,55% 26.999 24,00%
 Δευτεροβάθμια εκπαίδευση 389.967 47,86% 61.803 40,88% 48.173 42,82%
 Τριτοβάθμια εκπαίδευση 149.356 18,33% 18.287 12,10% 34.522 30,69%
 757.753 93,00% 129.090 85,38% 102.054 90,72%
 Υπήκοοι χωρών Ευρωπαϊκής Ένωσης 12.822 1,57% 5.865 3,88% 2.564 2,28%
 Υπήκοοι τρίτων χωρών 44.223 5,43% 16.232 10,74% 7.871 7,00%
 Previous: «Το Χαμόγελο του Παιδιού» ορθώνει τοίχο ενάντια στην Κακοποίηση των Παιδιών
 Next: Αναβίωσε τα «Ρακοκάζανα» στη Λιβαδειά ο Σύλλογος Κρητών Ν.Βοιωτίας


text:
ΑρχικήΕπικαιρότηταΠολιτικήΤουρισμόςΟικονομίαΑυτοδιοίκησηΕκπαίδευσηΥγείαΔημόσια έργαΑγροτικάΑστυνομικάΑτυχήματαΕπιχειρηματικάΤεχνολογία - ΕπιστήμηΠεριβάλλονΣυνεντεύξειςΚοινωνικάΠολιτιστικάΕκδηλώσειςΕκκλησίαΆρθραΣώματα ασφαλείαςΕλλάδαΚόσμοςΠριν 10 χρόνια +LifestyleΓάμοιΒαπτίσειςΟμορφιάEventGossipΑγγελίεςΕνοικιάσειςΕνοικιάσεις ΚατοικίεςΕνοικιάσεις ΕπιχειρήσειςΠωλήσειςΠωλήσεις ΚατοικίεςΠωλήσεις Οικόπεδα - κτήματαΠωλήσεις ΕπιχειρήσειςΠωλήσεις Auto - MotoΠωλήσεις σκάφη - βάρκεςΠωλήσεις Επαγγελματικός εξοπλισμόςΠωλήσεις ΔιάφοραΕργασίαΠροσφέρω εργασίαΖητώ εργασίαΑθλητικάAuto - Moto - BikeΠοδόσφαιροΜπάσκετΤρέξιμοΆλλα αθλήματαΕκπομπές WEB TVΤο Τελικό ΣφύριγμαΣτο Δια ΤαύταΑπλά και ΛακωνικάΧρήσιμαLive RadioΚαιρόςΦαρμακείαΤοπική αυτοδιοίκησηΔήμος Ανατ. ΜάνηςΔιαύγεια Δ. Αν. ΜάνηςΙστοσελίδα Δ. Αν. ΜάνηςΔήμος ΕλαφονήσουΔιαύγεια Δ. ΕλαφονήσουΙστοσελίδα Δ. ΕλαφονήσουΔήμος ΕυρώταΔιαύγεια Δ. ΕυρώταΙστοσελίδα Δ. ΕυρώταΔήμος ΜονεμβασιάςΔιαύγεια Δ. ΜονεμβασιάςΙστοσελίδα Δ. ΜονεμβασιάςΔήμος ΣπάρτηςΔιαύγεια Δ. ΣπάρτηςΙστοσελίδα Δ. ΣπάρτηςΠεριφέρεια Πελ/σουΔιαύγεια Π. ΠελοποννήσουΙστοσελίδα Π. ΠελοποννήσουΒουλή ΕΠΙΚΟΙΝΩΝΙΑ - 2731089860 - 6976767874 - info@apela.grΠληρωμή Υπηρεσιών APELA.gr Αρχική›Επικαιρότητα›Οικονομία Σάββατο, 21 Ιανουάρίου 2017 Δώρο Πάσχα ΟΑΕΔ 2013 ποιοι το δικαιούνται, πότε θα καταβληθεί23/04/2013
 TweetΠοιες είναι οι αλλαγές που ισχύουν το 2013 για το δώρο Πάσχα από τον ΟΑΕΔ που δικαιούνται οι επιδοτούμενοι άνεργοι;Συγκεκριμένα με εγκύκλιο που δημοσίευσε ο ΟΑΕΔ τον περασμένο Οκτώβριο τα κριτήρια για το δώρο Πάσχα από τον ΟΑΕΔ για το 2013 που πρέπει να πληρούν οι επιδοτούμενοι άνεργοι ώστε να λάβουν ολόκληρο το δώρο Πάσχα έχουν αλλάξει.Τι προβλέπετε για το δώρο Πάσχα ΟΑΕΔ 2013 ποιά είναι τα νέα κριτήριαΛόγω των εορτών Πάσχα και Χριστουγέννων παρέχεται κάθε χρόνο στους επιδοτούμενους ανέργους οικονομική ενίσχυση ως εξής:Το δώρο Πάσχα είναι ίσο με το μισό του μηνιαίου ποσού του επιδόματος ανεργίας, εφόσον έχουν επιδοτηθεί για όλο το χρονικό διάστημα από 1ης Ιανουαρίου μέχρι 30 Απριλίου.Αν οι επιδοτούμενοι έχουν συμπληρώσει διάρκεια επιδότησης μικρότερη από αυτήν που καθορίζεται πιο πάνω, δικαιούνται οικονομική ενίσχυση ίση με τρία (3) ημερήσια επιδόματα ανεργίας για κάθε μήνα επιδότησης.Μέχρι πέρσι οι δικαιούχοι έπρεπε να είναι επιδοτούμενοι μέχρι τις 30 Μαρτίου για να λάβουν ολόκληρο το δώρο Πάσχα. Ολόκληρο το δώρο Πάσχα είναι 12.5 ημερήσια επιδόματα.Το δώρο Πάσχα από τον ΟΑΕΔ χορηγείται κάθε χρόνο έως την Μεγάλη Τετάρτη.
 16/01/2017Οικονομικό Επιμελητήριο: Η νέα Διοίκηση του Περιφερειακού Τμήματος Νοτιοανατολικής Πελοποννήσου02/12/2016Μειώνονται τα διόδια για Σπάρτη - Καλαμάτα - Αθήνα29/11/2016Πολυτέλεια ο καφές με το νέο φόρο23/11/2016Μπάλα χωρίς καφέ18/11/2016Και o καφές απαγορεύεται!08/11/2016Φόρος στον καφέ: Ξεχάστε και την τελευταία καθημερινή μας απόλαυση! (ΒΙΝΤΕΟ)03/11/2016Να πάρω τσάντα ή καφέ;31/10/2016Καφές από... χρυσάφι! «‹12345678910›»


text:
Διοικητική Οργάνωση & Διάρθρωση
 Οι Υπηρεσίες του Οργανισμού διακρίνονται από:
 την Κεντρική Υπηρεσία (Διοίκηση),
 τις επτά (7) Περιφερειακές Διευθύνσεις,
 το δίκτυο των εκατόν δεκαοκτώ (118) Κέντρων Προώθησης της Απασχόλησης (ΚΠΑ2),
 τις εκπαιδευτικές μονάδες [51 Επαγγελματικών Σχολών (ΕΠΑ.Σ) Μαθητείας, 23 Σχολών Επαγγελματικής Κατάρτισης (ΣΕΚ), 2 Πειραματικές Σχολές Επαγγελματικής Κατάρτισης (Π.Σ.Ε.Κ.), 29 Ινστιτούτων Επαγγελματικής Κατάρτισης (Ι.Ε.Κ), 6 Κέντρων Επαγγελματικής Κατάρτισης Ενηλίκων (Κ.Ε.Κ), 2 Σχολών ΚΕΚ - ΑΜΕΑ και 30 Γραφείων Διασύνδεσης Επαγγελματικής Εκπαίδευσης (ΓΔΕΕ)].
 μετά την κατάργηση του Οργανισμού Εργατικής Εστίας (ν. 4046/12), περιήλθε στην αρμοδιότητα του ΟΑΕΔ η λειτουργία των είκοσι πέντε (25) Βρεφονηπιακών Σταθμών του τέως Οργανισμού οι οποίοι προσαρτήθηκαν στις Περιφερειακές Διευθύνσεις ως μη αυτοτελή γραφεία.
 Η Κεντρική Διοίκηση αποτελείται από τρεις Γενικές Διευθύνσεις:
 Α ́-Γενική Διεύθυνση Εργατικού Δυναμικού,
 Β ́- Γενική Διεύθυνση Υποστήριξης
 Γ ́- Γενική Διεύθυνση Επαγγελματικής Εκπαίδευσης και Κατάρτισης
 οι οποίες κατευθύνουν και συντονίζουν το έργο της αρμοδιότητάς τους.
 Η αρμοδιότητα των Διευθύνσεων και Υπηρεσιών που υπάγονται στη Γενική Διεύθυνση Εργατικού Δυναμικού αφορά θέματα που σχετίζονται με την εφαρμογή της κυβερνητικής πολιτικής για την απασχόληση του εργατικού δυναμικού της χώρας και την επιδοματική πολιτική σε σχέση με την ανεργία.
 Εκτελεστικά όργανα των αποφάσεων που λαμβάνονται από τη Διοίκηση του Οργανισμού είναι οι Περιφερειακές Διευθύνσεις, τα ΚΠΑ2 και οι ΤΥ του Οργανισμού, καθώς και οι εκπαιδευτικές μονάδες (ΕΠΑΣ, ΙΕΚ και ΚΕΚ).
 α) ΠΕΡΙΦΕΡΕΙΑΚΕΣ ΔΙΕΥΘΥΝΣΕΙΣ
 Οι Περιφερειακές Υπηρεσίες που λειτουργούν σε επίπεδο Διεύθυνσης είναι οι εξής:
 Οι Περιφερειακές Διευθύνσεις εποπτεύουν τη λειτουργία των υπηρεσιακών μονάδων που ανήκουν στο πεδίο αρμοδιότητας τους. Κάθε Περιφερειακή Διεύθυνση απαρτίζεται εκτός των τοπικών υπηρεσιακών μονάδων από εννέα (9) τμήματα.
 β) ΚΕΝΤΡΑ ΠΡΟΩΘΗΣΗΣ ΣΤΗΝ ΑΠΑΣΧΟΛΗΣΗ (ΚΠΑ2)
 Οι υπηρεσίες απασχόλησης και οι υπηρεσίας ασφάλισης που διατηρούσε ο ΟΑΕΔ κατά τόπους συνενώθηκαν στα Κέντρα Προώθησης της Απασχόλησης (ΚΠΑ2), ώστε να μετεξελιχθούν σε υπηρεσίες μίας στάσης (one-stop shops). Τα Κ.Π.Α.2 λειτουργούν σε επίπεδο Τμήματος και αποτελούν μια οργανωτική καινοτομία, με την οποία αναβαθμίζεται η εξυπηρέτηση του ανέργου και της επιχείρησης, με την προσφορά υπηρεσιών για την προώθηση στην απασχόληση και για την ασφάλιση, σε ενιαία σημεία εξυπηρέτησης μιας στάσης.
 Η λειτουργία των ΚΠΑ2 εποπτεύεται και συντονίζεται από τη Διεύθυνση Συντονισμού και Ανάπτυξης του Δικτύου ΚΠΑ.
 Παράλληλα με τα ΚΠΑ2, λειτουργούν και 2 Τοπικές Υπηρεσίες (ΤΥ), οι οποίες αποτελούν πρόδρομες οργανωτικές δομές των ΚΠΑ2 και παρέχουν κυρίως υπηρεσίες ασφάλισης, δηλαδή επιδοματικής πολιτικής.
 γ) ΜΟΝΑΔΕΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ (ΕΠΑΣ ΜΑΘΗΤΕΙΑΣ-ΙΕΚ ΟΑΕΔ-ΚΕΚ ΟΑΕΔ)
 Οι Εκπαιδευτικές μονάδες του ΟΑΕΔ λειτουργούν επίσης σε επίπεδο Τμήματος υπό τις Περιφερειακές Διευθύνσεις. Ο ΟΑΕΔ εφαρμόζει το σύστημα της Μαθητείας για την επαγγελματική εκπαίδευση μαθητών στις διάφορες Επαγγελματικές Σχολές (ΕΠΑ.Σ.) της χώρας, που συνδυάζει την επαγγελματική εκπαίδευση στην τάξη και την αμειβόμενη πρακτική άσκηση σε επιχειρήσεις. Παράλληλα, σύμφωνα με τα όσα ορίζει ο Ν.4186/2013, τέθηκαν σε λειτουργία Σχολές Επαγγελματικής Κατάρτισης ισάριθμες των ήδη υπαρχουσών εκπαιδευτικών δομών του ΟΑΕΔ, υπό την ίδια Διεύθυνση.
 Στόχος: να αποκτήσει ο εκπαιδευόμενος επαγγελματική εμπειρία σε πραγματικές συνθήκες εργασίας ώστε να προετοιμαστεί κατάλληλα για την ένταξή του στην αγορά εργασίας.
 Επίσης, στον ΟΑΕΔ λειτουργούν πανελλαδικά ΙΕΚ (Ινστιτούτα Επαγγελματικής Κατάρτισης) για αρχική επαγγελματική κατάρτιση μετά το Λύκειο, με την παρακολούθηση θεωρητικών και εργαστηριακών


text:
μαθημάτων.
 Τα ΙΕΚ του ΟΑΕΔ εποπτεύονται από το Ινστιτούτο Διαρκούς Εκπαίδευσης Ενηλίκων (ΙΔΕΚΕ).
 Στόχος: να αποκτήσουν οι σπουδαστές επαγγελματικές δεξιότητες, στο πλαίσιο της προετοιμασίας τους για την ένταξη στην αγορά εργασίας, με τις εξειδικευμένες επιστημονικές και τεχνικές γνώσεις.
 Για την επαγγελματική κατάρτιση των ΑμεΑ, λειτουργεί ΚΕΚ στο Γαλάτσι και Σχολή στην Πρότυπη Βιομηχανική Μονάδα (Π.Β.Μ.) στη Λακκιά Θεσσαλονίκης.
 Η ανωτέρω αναλυθείσα περιγραφή με τον αριθμό των επιμέρους διοικητικών δομών αποτυπώνεται σχηματικά στον παρακάτω πίνακα:
 2 ΑΝΤΙΠΡΟΕΔΡΟΙ
 Διοικητική Οργάνωση & Διάρθρωση του ΟΑΕΔ/


text:
ΟΑΕΔ - Διεύθυνση Πρωτοβάθμιας Εκπαίδευσης Σάμου ΚΑΝΑΡΗ (ΚΤΙΡΙΟ ΓΙΑΝΝΟΥΛΟΠΟΥΛΟΥ) 83100 ΣΑΜΟΣ
 Αναζήτηση... Αρχική ΟΑΕΔ
 02/02/2016 - ΔΙΕΥΘΥΝΣΗ Α/ΘΜΙΑΣ ΕΚΠ/ΣΗΣ ΣΑΜΟΥ Λεπτομέρειες
 Κατηγορία: ΟΑΕΔ Δημοσιεύτηκε στις Τρίτη, 02 Φεβρουαρίου 2016 12:37 Απόφαση τοποθέτησης ωφελούμενης άνεργης στο πλαίσιο της πράξης «Προώθηση της απασχόλησης μέσω προγραμμάτων κοινωφελούς χαρακτήρα 2014-2015» Συνημμένα
 ΑΠΟΦΑΣΗ ΤΟΠΟΘΕΤΗΣΗΣ446 Kb
 11/01/2016 - Δ/ΝΣΗ Α/ΘΜΙΑΣ ΕΚΠ/ΣΗΣ ΣΑΜΟΥ Λεπτομέρειες
 Κατηγορία: ΟΑΕΔ Δημοσιεύτηκε στις Δευτέρα, 11 Ιανουαρίου 2016 13:58 Απόφαση τοποθέτησης ωφελούμενης άνεργης στο πλαίσιο της πράξης «Προώθηση της απασχόλησης μέσω προγραμμάτων κοινωφελούς χαρακτήρα 2014-2015
 ΑΠΟΦΑΣΗ ΤΟΠΟΘΕΤΗΣΗΣ447 Kb
 07/12/2015 - Δ/ΝΣΗ Α/ΘΜΙΑΣ ΕΚΠ/ΣΗΣ ΣΑΜΟΥ Λεπτομέρειες
 Κατηγορία: ΟΑΕΔ Δημοσιεύτηκε στις Δευτέρα, 07 Δεκεμβρίου 2015 11:56 ΠΡΟΣΛΗΨΗ ΩΦΕΛΟΥΜΕΝΩΝ ΑΝΕΡΓΩΝ ΓΙΑ ΤΗΝ ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ ΧΑΡΑΚΤΗΡΑ ΣΕ ΕΠΙΒΛΕΠΟΝΤΕΣ ΔΗΜΟΣΙΟΥΣ ΦΟΡΕΙΣ
 ΑΠΟΦΑΣΗ ΚΑΤΑΝΟΜΗΣ ΘΕΣΕΩΝ193 Kb
 ΑΠΟΦΑΣΗ ΤΟΠΟΘΕΤΗΣΗΣ ΩΦΕΛΟΥΜΕΝΩΝ ΑΝΕΡΓΩΝ453 Kb
 ΑΡΧΕΙΟ ΕΠΙΤΥΧΟΝΤΩΝ ΣΤΗ Δ/ΝΣΗ Α/ΘΜΙΑΣ ΕΚΠ/ΣΗΣ ΣΑΜΟΥ27 Kb
 ΔΗΜΟΣΙΑ ΠΡΟΣΚΛΗΣΗ ΤΟΥ ΟΑΕΔ (ΜΕ ΑΡΙΘ.: 5/2015)645 Kb


text:
Όταν με καλέσει ο εκκαθαριστής για την απόλυσή μου ποια και πόσα έγγραφα θα μου δώσει και πώς θα γνωρίζω αν αυτά που θα μου δώσει είναι τα σωστά.
 Αν δεν συμφωνώ με κάποιο από αυτά τι γίνεται ;
 Πριν ξεκινήσει η διαδικασία επίδοσης των βεβαιώσεων λύσης της σύμβασης από τον εκκαθαριστή θα δημοσιεύσουμε στην ιστοσελίδα της ΟΣΠΑ , όλα τα έγγραφα που πρέπει να παραλάβει κάθε εργαζόμενος κατά την υπογραφή της σχετικής αίτησης καθώς και την διαδικασία που θα ακολουθηθεί ως προς την σειρά πρόσκλησης.
 ανήκω στο τακτικό προσωπικό και θα ήθελα να ρωτήσω εάν ο εκκ/στης θα μας αποδώσει όλα τα έγγραφα που χρειάζονται (π.χ για τον ΟΑΕΔ, για το ύψος των αποδοχών κτλ) μαζί με την απόλυση η θα τα παραλάβω από αλλού. ευχαριστώ.
 Οι υπηρεσίες εκκαθάρισης είναι υποχρεωμένες να εκδώσουν και να μας παραδώσουν όλα τα απαραίτητα έγγραφα, αμέσως μετά τη λύση της σύμβασης εργασίας.
 Παρακαλώ όπως μου απαντήσετε στο εξής ερώτημα. Κατέχοντας πτυχίο Α.Ε.Ι. μπορούν να συμπεριληφθούν ταυτόχρονα στην αίτηση μεταφοράς μου και θέσεις ΠΕ και θέσεις ΔΕ (π.χ. να έχω μία επιλογή θέσης ΠΕ και δύο επιλογές θέσεων ΔΕ);
 Έχουμε απαντήσει και σε προηγούμενη παρόμοια ερώτηση ότι, η μεταφορά σε θέση ΔΕ προϋποθέτει για τον μεταφερόμενο βαθμολογική και μισθολογική εξέλιξη ανάλογης κατηγορίας.
 Είμαι μηχανικός Α/ΦΩΝ Β1και πληρώ τους ορούς συνταξιοδότησης βάσει του νόμου 3717 στην περίπτωση που ψηφιστεί η πράξη νομοθετικού περιεχομένου και μεταταγώ στην ΥΠΑ οι αποδοχές μου θα είναι οι τελευταίες η του Οκτωβρίου του 08 (αυτές είναι για το εφάπαξ) και επίσης θέλω να ρωτήσω αν η αίτηση για μετάταξη είναι δεσμευτική και μέχρι ποτέ έχω δικαίωμα να υποβάλω αίτηση για σύνταξη
 Η μεταφορά γίνεται με αναφορά στις τακτικές αποδοχές της 1/10/08 προσαυξημένες κατά 2,5% (Ν.3717/08 άρθρο 1 παρ. 5 και άρθρο 7 παρ.7)
 Αίτηση συνταξιοδότησης μπορεί να υποβάλλει κάποιος και στο χρονικό διάστημα που είναι επιδοτούμενος από τον ΟΑΕΔ, περιμένοντας την τοποθέτησή του στον φορέα υποδοχής, εφόσον πληροί τις απαραίτητες προϋποθέσεις.
 Στις διαθέσιμες θέσεις που έχουν ανακοινωθεί, υπάρχουν πολλές θέσεις ΤΕ (π.χ. α/α 608,637,641,κα) οι οποίες έχουν χαρακτηριστεί στην ειδικότητα απλώς ως ΤΕ Μηχανικών. Μηχανικοί με βάση τον τίτλο σπουδών τους είναι πολλοί απόφοιτοι ΤΕΙ (ηλεκτρολόγοι, ηλεκτρονικοί, μηχανολόγοι, τοπογράφοι, κα). Πότε θα διευκρινιστεί η ειδικότητα αυτών των θέσεων; Ποιοι απόφοιτοι ΤΕΙ μπορούν να κάνουν αίτηση για αυτές; Σας ευχαριστώ.
 Έχει γίνει παρέμβαση γι’ αυτό, όπως και για τις ακριβείς υπηρεσίες που ανήκουν οι προσφερόμενες θέσεις (ειδικά για το Υπουργείο Παιδείας) Περιμένουμε σύντομα να υπάρξει αντιμετώπιση του θέματος.
 Λόγω προβλημάτων υγείας έπαιρνα άδεια ιατρού ΙΚΑ για να δικαιολογήσω, την αναγκαστική απουσία μου από την εργασία μου.
 Επίσης κάποιες φορές νοσηλεύτηκα και σε κλινική του Ι.Κ.Α για 2 εβδομάδες περίπου.
 Θέλω να ρωτήσω τι ισχύει γι’ αυτά τα ένσημα, τόσο από γιατρό του ΙΚΑ-(ολιγοήμερες άδειες)-,όσο και για τις άλλες τις περισσότερες, ημέρες της νοσηλείας μου σε κλινική του ΙΚΑ.
 Τα ένσημα των ημερών αυτών ασθενείας δηλ χάνονται, αφαιρούνται δηλ από τα 300 του έτους και δεν προσμετρούνται σαν συντάξιμα, η όχι, κι είναι κανονικά?
 Αυτά τα ερωτήματα μπορούν να σας απαντηθούν εύκολα


text:
και υπεύθυνα από τις υπηρεσίες του ΙΚΑ που ανήκετε και που είστε και υποχρεωμένος να καταθέσετε τα χαρτιά σας, για να σας μετρηθούν τα ένσημα.
 Δεν υπάρχει νομικό θέμα στην περίπτωση που δεν περάσει η άρση του πλαφόν των 10.500??
 Υπάρχει η αδικία του να παίρνει κάποιος που έχει δουλέψει στην ΟΑ 34 χρονιά, μικρότερη σύνταξη από αυτόν που έχει δουλέψει 24 στην ΟΑ και έστω και 1 σε άλλον εργοδότη
 Τι σκέφτεται η ΟΣΠΑ για αυτό???
 Αυτό συμπεριλαμβάνεται στην Πράξη Νομοθετικού Περιεχομένου και ισχύει, όσο αυτή είναι σε ισχύ. Εφόσον δεν εγκριθεί τελικώς από τη Βουλή στις προβλεπόμενες προθεσμίες τότε θα πάψει να ισχύει.
 Στην περίπτωση αυτή, με βάση την άποψη του Νομικού μας συμβούλου, που άλλωστε υποστηρίχθηκε και στις διαπραγματεύσεις με το Υπουργείο, για την κατάρτιση των τροπολογιών που συμπεριλαμβάνονται στην Πράξη Νομοθετικού Περιεχομένου, ο κάθε εργαζόμενος που βλάπτεται, δικαιούταν να προσφύγει στα αρμόδια δικαστήρια.
 Δεν έχω καταλάβει τι εκκρεμεί ακόμη.
 1)Σ ότι αφορά την συνταξιοδότηση ο υπολογισμός του 1 σε 1 1/5,ισχυει νομικά αλλά περιμένουμε Κ.Υ.Α για ν αρχίσει η εφαρμογή του? Τι γίνεται μ αυτό?
 2)Η πράξη νομοθετικού περιεχομένου, που αφορά και στον συνυπολογισμό των ενσήμων εκτός Ο.Α-χωρίς επιδότηση τους-,προφανώς εκκρεμεί κι αυτή, μαζί μ όλα τ αλλά. Είναι έτσι?
 3)Οι λογαριασμοί στον ΟΑΕΔ δεν έχουν χρήμα. είναι για μόστρα.
 Συνεπώς αν είναι έτσι, είμαστε στον αέρα, γενικά, και παρά τον νόμο.
 Μια σαφής ανακοίνωση για το που βρισκόμαστε τώρα πρακτικά ,όσο σκληρή κι αν είναι, κρίνεται απαραίτητη.
 Έχουμε κατ’ επανάληψη ενημερώσει για τις εκκρεμότητες που υπάρχουν για να ολοκληρωθεί το σχετικό νομικό πλαίσιο, προκειμένου να υλοποιηθούν όσα ο Νόμος 3717/08 και η Πράξη Νομοθετικού Περιεχομένου προβλέπουν για τους εργαζόμενους.
 Όσο αυτά εκκρεμούν, υπάρχει σύγχυση για το τι τελικά θα ισχύσει και αδυναμία από τις αρμόδιες Υπηρεσίες να εφαρμόσουν όσα ο αρχικός νόμος (3717/08) προβλέπει.
 1ο ΕΡΩΤΗΜΑ: Έχω πτυχίο ΤΕΙ Διοίκησης Επιχειρήσεων. Οι φορείς που έχουν θέσεις ΤΕ Διοικητικού-Λογιστικού είναι αρκετοί, αλλά δεν είναι αρκετές οι θέσεις ανά φορέα για τη συγκεκριμένη εκπαιδευτική βαθμίδα, δεδομένου ότι οι φορείς που θα επιλέξουμε είναι μόνο τρεις.
 Σε περίπτωση που δεν επιλεχθώ σε κανέναν από τους τρεις φορείς της επιλογής μου, λόγω περιορισμένων θέσεων και οι οποίες καλύπτονται από άλλους συναδέλφους που έχουν περισσότερα "μόρια" στα κριτήρια αξιολόγησης, τότε εγώ που θα μεταφερθώ; Θα δημιουργηθούν επιπλέον θέσεις στους φορείς της επιλογής μας (καθώς οι θέσεις είναι προσωποπαγείς) ή θα μεταφερθούμε σε θέσεις που δεν έχουμε επιλέξει και οι οποίες θα έχουν παραμείνει κενές;
 2ο ΕΡΩΤΗΜΑ: Σε περίπτωση που δεν μεταφερθώ σε θέση της επιλογής μου, θα μπορώ να μάθω τα "μόρια" βάση των κριτηρίων αξιολόγησης που έχουν οι συνάδελφοι που επιλέχθηκαν; Σε περίπτωση μη αξιοκρατικής επιλογής θα έχω δικαίωμα ένστασης; Σε τελική ανάλυση πως είμαι βέβαιη ότι η επιλογή θα είναι αξιοκρατική;
 3ο ΕΡΩΤΗΜΑ: Σε περίπτωση που υπάρχουν εκκρεμότητες ή διαφορές μισθοδοσίας με το σημερινό μας εργοδότη (π.χ. δεδουλευμένα που δεν έχουν πληρωθεί), πως θα πληρωθούν; Θα αναλάβει ο εκκαθαριστής να εξοφλήσει τον κάθε εργαζόμενο ξεχωριστά για λογαριασμό του σημερινού εργοδότη, καθώς αυτή τη στιγμή η εταιρεία υπολειτουργεί; Αν


text:
υπάρχουν διαφορές που δεν αναγνωρίζει ο εκκαθαριστής πως καλυπτόμεθα;
 - Ο νόμος 3717/08 και η σχετική ΚΥΑ προβλέπουν την δημιουργία προσωποπαγών θέσεων και η ΟΣΠΑ έχει δηλώσει ότι θα απαιτήσει την ένταξη μέσα στα πλαίσια των επιλογών του εργαζόμενου, με δεσμευτική την επιλογή του Νομού.
 - Η ΟΣΠΑ θα ζητήσει να υπάρξει δημοσίευση της κατάστασης με την κατάταξη των εργαζομένων με πλήρη στοιχεία και να δοθεί η δυνατότητα ένστασης σε όποιον θεωρεί ότι αδικείται.
 - Ο εκκαθαριστής είναι υποχρεωμένος, από το προϊόν της εκκαθάρισης να καταβάλλει σε πρώτη προτεραιότητα τα δεδουλευμένα των εργαζομένων , που συνεχίζουν να έχουν σχέση εργασίας μετά την τοποθέτησή του.
 Α) Μπορείτε να μου πείτε πώς θα υπολογιστεί η αποζημίωση μας και πότε θα ξεκινήσει η διαδικασία καταβολής της. Ανήκω στο τακτικό προσωπικό και μονιμοποιήθηκα με την τελευταία προκήρυξη (με τους 609 συναδέλφους).
 β) Όταν ολοκληρωθεί η διαδικασία μεταφοράς μας στην προκαθορισμένη ημερομηνία(15/12/2009),πότε περίπου να περιμένουμε να μας ειδοποιήσει η νέα υπηρεσία. Σας ευχαριστώ πολύ, καλή δύναμη στο έργο σας.
 Ο τρόπος υπολογισμού του εφάπαξ ποσού κοινωνικής ενίσχυσης γίνεται επί του συνολικού χρόνου που υπηρέτησε κάποιος στην εταιρία (συμβασιούχος και τακτικό προσωπικό). Όπως ακριβώς υπολογίστηκε και για την κατάταξή σας στο μισθολογικό κλιμάκιο.
 Η διαδικασία κατάταξης όσων έχουν καταθέσει αίτηση για μεταφορά θα ξεκινήσει αμέσως μετά το πέρας της προθεσμίας λήξης για την κατάθεση αιτήσεων (15/12/09).
 Η χρονική διάρκεια που θα απαιτηθεί για να ολοκληρώσουν το έργο κατάταξης οι επιτροπές και η τοποθέτηση στους φορείς υποδοχής, δεν μπορεί να προσδιοριστεί στην παρούσα φάση.
 Έστω ότι έχω ενδιαφέρον για μία θέση την οποία πιστεύω ότι πολλοί άλλοι ενδιαφερόμενοι επιζητούν. Η συγκεκριμένη θέση δεν υπάρχει αυτή τη στιγμή στο site του gepoa. Εάν δηλώσω τη θέση αυτή πρώτη προτίμηση και ως δεύτερη προτίμηση βάλλω μια θέση που αυτή τη στιγμή υπάρχει και αυτή βέβαια ως προσωποπαγής, υπάρχει περίπτωση να τοποθετηθώ στη δεύτερη επιλογή μου ενώ θα υπερτερώ από άλλους συναδέλφους στα κριτήρια και εκείνοι να τοποθετηθούν εκ των υστέρων στη θέση που επιθυμώ ως πρώτη επιλογή, απαντώντας μου από την επιτροπή ότι τώρα δεν υπάρχει η συγκεκριμένη θέση ,για αυτό το λόγο σας τοποθετούμε στη δεύτερη επιλογή σας ;Έστω ότι η θέση θα δημιουργηθεί σε μια βδομάδα ή την επόμενη ημέρα από τη τοποθέτηση μου σε άλλη θέση. Είναι δυνατόν αυτό να συμβεί; Μπορώ εκ των υστέρων να τη διεκδικήσω, εφόσον έχουν γίνει άλλες τοποθετήσεις με κατώτερα κριτήρια; Θα υπάρχει κάποια διασφάλιση για να μην ευνοηθούν κάποιοι ιδιαίτερα;
 Οι κανόνες που θα ακολουθηθούν ως προς τα κριτήρια κατάταξης των μεταφερομένων, πρέπει να είναι κοινοί και εν γνώσει όλων. Για οποιαδήποτε παρατυπία η αδικία διαπιστώνει κάποιος, η ΟΣΠΑ έχει ζητήσει να υπάρχει το δικαίωμα ένστασης, μετά την τελική δημοσίευση της κατάστασης τοποθέτησης του συνόλου των μεταφερόμενων.
 Διάβασα την εγκύκλιο που έχει σταλθεί στον ΟΑΕΔ κ είδα ότι χρειάζονται 2 βεβαιώσεις από τον εκκαθαριστή προκειμένου να πάρουμε το ειδικό επίδομα. Από που μπορούμε να πάρουμε αυτές τις 2 βεβαιώσεις ;
 Από την διοικητική υπηρεσία της εταιρίας που εργαζόσασταν. Επικοινωνήστε μαζί τους.
 Καλούμαστε σαν Β2 ΑVIONIC και εφόσον το επιθυμούμε (που


text:
προσωπικά το επιθυμώ να συμπληρώσουμε μια ΑΙΤΗΣΗ ΜΕΤΑΦΟΡΑΣ δηλώνοντας σε αντίστοιχο πινακάκι ότι επιθυμούμε μετάταξη στην ΥΠΑ βάση ΠΡΑΞΗΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ, μιας πράξης όμως που δεν επικυρώνεται από την βουλή μέχρι στιγμής. Με δεδομένο ότι στις 2-12-09 λήγουν οι προθεσμίες αιτήσεων (το υπουργείο λέει 15-12-09 )τι θα γίνει για όσους μας έχουν δηλώσει ΥΠΑ βάση νομοθετικού αλλά αυτό δεν ψηφιστεί ποτέ? Και όπως έχω ρωτήσει δεν μπορούμε παράλληλα να δηλώσουμε σαν 2η και 3η επιλογή κάποιον άλλο φορέα .Τότε μήπως κινδυνεύουμε να χάσουμε το δικαίωμα της μετάταξης, έχοντας δηλώσει κάτι που δεν ψηφίστηκε και μην έχοντας δηλώσει φορέα άλλον.(Είμαστε ομάδα Τεχνικών που δεν κατοχυρώνουν ΚΑΙ δικαίωμα σύνταξης )
 Η προθεσμία κατάθεσης αίτησης, με βάση υπεύθυνη απάντηση του Υπουργείου είναι η 15/12/2009 και μέχρι τότε πιστεύουμε ότι θα γνωρίζουμε εάν έχει γίνει η κατάθεση της Πράξης Νομοθετικού Περιεχομένου στη Βουλή για έγκριση.
 Στο εποχικό προσωπικό κατά την επιδότηση του πρώτου εξαμήνου από τον ΟΑΕΔ δικαιούμαστε ένσημα τα οποία θα μετράνε για συντάξιμα όπως και στο δεύτερο εξάμηνο?
 Στο άρθρο 3 παρ. 5 του ν.3717/08 ορίζονται επακριβώς όλες οι λεπτομέρειες για το θέμα που ρωτάτε. Η ασφάλιση συνεχίζεται κανονικά και τα ένσημα λαμβάνονται υπόψη για την συμπλήρωση των προϋποθέσεων για συνταξιοδότηση.
 Αγαπητοί, η ταχύτατη και υπεύθυνη απάντησή σας στην επιθυμία μου είναι απλά συγκινητική. Είστε αξιέπαινοι, άψογοι και αν κάτι μου επιτρέπεται να ευχηθώ / επιθυμήσω είναι να παραμείνετε όπως είστε.
 Μήπως είναι εύκολο / δυνατό να μαθαίναμε τι σκοπό έχει η εταιρία μας με μας εδώ στα (.......) που λέει και ο Καβάφης; Από τις 28 Σεπτεμβρίου 2009 το μόνο που διεκόπη εδώ, είναι οι πτήσεις και φυσικά ως εκ τούτου και η δουλειά. Νοίκια, μισθοί, τηλέφωνα, ρεύμα και τα λοιπά συνεχίζονται. Ποιος και πότε θα μας πει και μας, τι θα γίνουμε, αν έχουμε και ποιο είναι το αύριο μας; Με ειλικρινή εκτίμηση.
 Θα έπρεπε να σας είχε ενημερώσει η τελευταία διοίκηση των Ολυμπιακών Αερογραμμών πολύ καιρό πριν, αφού σε όλους μας ήταν γνωστό ότι στο τέλος Σεπτέμβρη η εταιρία θα σταματούσε τις πτήσεις της.
 Για το θέμα αυτό έχουμε ζητήσει από την εταιρία εκκαθάρισης και τους πληρεξούσιους εκπροσώπους της να φροντίσουν να σας ενημερώσουν επακριβώς για το τι μέλει γενέσθαι.
 παρακαλώ να μου απαντήσετε στο εξής. κατέθεσα ληξιαρχική πράξη γάμου στην ΕΜΑΔ/ΤΑΔ στις 13/11/2009.ο γάμος τελεστικέ στις 11/11/2009.Δικαιουμαι το εφάπαξ ποσό που δίνει η εταιρεία σε αυτές τις περιπτώσεις? ευχαριστώ πολύ.
 Τα επιδόματα που προκύπτουν από ΣΣΕ ή Πρακτικά Συμφωνίας, εφόσον κάποιος συνεχίζει να εργάζεται, πρέπει να χορηγούνται κανονικά.
 Η ημερομηνία που «κλειδώνει» ο Ν.3717/08 στο άρθρο 1 παρ. 5, ως προς τις τακτικές μηνιαίες αποδοχές (1.10.2008), ισχύει μόνο για τον υπολογισμό του εφάπαξ ποσού κοινωνικής ενίσχυσης και τις αποδοχές στο νέο φορέα υποδοχής.
 Η τελική ημερομηνία κατάθεσης δικαιολογητικών είναι η 2/12/09 (όπως προκύπτει από το νόμο) ή η 15/12/09 (όπως αναφέρει το υπουργείο);
 Σε περίπτωση που αποκτήσω το πτυχίο Β1/Β2 κατά part66 λίγες μέρες μετά την τελευταία ημέρα κατάθεσης δικαιολογητικών αλλά πριν την τοποθέτησή μου στη θέση μεταφοράς μπορώ να το υποβάλλω ετεροχρονισμένα και να μεταφερθώ στην Υ.Π.Α.


text:
αντί των τριών αρχικών επιλογών που θα έχω δηλώσει;
 Με έγγραφο του Υπουργείου που παραλάβαμε στις 19/11/2009, μετά από σχετικό αίτημα που καταθέσαμε, η ημερομηνία λήξης κατάθεσης των δικαιολογητικών για όσους επιθυμούν μεταφορά, είναι η 15/12/2009.
 Η κατάταξη των μεταφερομένων, από τις επιτροπές μεταφοράς, θα γίνει με βάση τα δικαιολογητικά που έχει καταθέσει κάποιος στις προβλεπόμενες προθεσμίες.
 Εργαζόμουν στις Ολυμπιακές Αερογραμμές ως ιπταμένη με την τελευταία σύμβαση των δυόμισι μηνών από 17.07.09 έως 30.09.09. Θα ήθελα να μάθω αν δικαιούμαι την ειδική επιδότηση ανεργίας προσαυξημένη κατά 50%;
 Ο ΟΑΕΔ της περιοχής μου ζητάει ένσημα τουλάχιστον 5 μηνών προκειμένου να με εντάξει στο πρόγραμμα ανεργίας. Χρειάζονται περαιτέρω δικαιολογητικά από τον εκκαθαριστή εκτός από την απόλυση και τη βεβαίωση ενσήμων που έχω ήδη στα χέρια μου από την εταιρία;
 Η ένταξη στο πρόγραμμα ειδικής επιδότησης του ΟΑΕΔ γίνεται με βάση τις πάγιες διαδικασίες του Οργανισμού. Εφόσον απαιτούνται ένσημα τουλάχιστον 5 μηνών, αυτό θεωρείται απαραίτητη προϋπόθεση. Το σχετικό άρθρο του Ν.3717/08 αυτό δεν το τροποποιεί. Η προσαύξηση του 50% δίνεται σ’ αυτούς που δικαιούνται επιδότηση.
 μετά την συνάντηση με το υπουργείο, έχουμε κάτι νεότερο και επίσημο όσον αφορά την καταληκτική ημερομηνία υποβολής αιτήσεων για τους προς μεταφορά εργαζομένους; ποια θα είναι τελικά αυτή; και αν όπως ισχυρίζεστε θα υπάρξουν πιθανότατα και άλλες θέσεις, πότε θα είναι και σ’ αυτή την περίπτωση η καταληκτική ημερομηνία ώστε να μπορέσουμε επιτελούς να κάνουμε την αίτηση εντός προθεσμίας;
 Η προθεσμία , κατόπιν απάντησης του Υπουργείου την οποία δημοσιεύουμε στην ιστοσελίδα, είναι η 15/12/2009.
 Σε συνάντηση με το Υπουργείο Εσωτερικών ζητήσαμε την αναζήτηση κι άλλων θέσεων, οι οποίες σε κάθε περίπτωση πρέπει να δημοσιευτούν αρκετά νωρίτερα από τις 15 Δεκεμβρίου. Ειδικότερα ζητήσαμε ν’ απευθυνθεί ερώτημα στους ΟΤΑ α’ και β’ βαθμού για ύπαρξη κενών οργανικών θέσεων.
 Ήθελα να ρωτήσω: γιατί καθυστερεί τόσο η εφαρμογή του ν.3717? υπάρχει κάποιο πρόβλημα? γιατί δεν πληρωνόμαστε? υπάρχει περίπτωση να αλλάξει η κυβέρνηση το ν.3717, τώρα που έχει μπει ο εκκαθαριστής?.
 Απαντήστε μου σας παρακαλώ, ήδη έχω κάνει μια ερώτηση και δεν πήρα απάντηση..
 Η καθυστέρηση έναρξης της εκκαθάρισης οφείλεται στις εκκρεμότητες που υπάρχουν στην ολοκλήρωση του νομικού πλαισίου (διάβασε σχετικές Ανακοινώσεις της ΟΣΠΑ στην ιστοσελίδα) και γίνεται κατόπιν και δικής μας αντίδρασης.
 Μέχρι να ολοκληρωθεί το νομικό πλαίσιο όλοι μας αγωνιούμε και όλα είναι πιθανά. Πάντως ένας νόμος αλλάζει με την ψήφιση ενός άλλου νόμου που τον τροποποιεί και κάτι τέτοιο δεν διαφαίνεται προς το παρόν.!!
 Παρακαλώ πολύ θα ήθελα να μου γνωρίσετε ως κριτήριο για την μεταφορά αν θα υπολογιστεί μόνο η Ολυμπιακή προϋπηρεσία (σημερινοί + αρχικοί εργοδότες) ή όλη στο σύνολο η προϋπηρεσία που έχει κάθε εργαζόμενος , δηλαδή στον όμιλο της ΟΑ και εκτός του ομίλου ΟΑ πχ σε κάποια άλλη εταιρεία ΒΕΡΟΠΟΥΛΟΣ.
 Στην σχετική αίτηση που κυκλοφορεί στο gepoa υπάρχουν και τα δύο στα οποία αναφέρεστε. Με βάση την σχετική ΚΥΑ αρ. φύλ.1829/3.9.2009 αρθ.5 παρ.2 (γ) και (στ) προβλέπονται και τα δύο.
 παρακαλώ για τις απαντήσεις σας στα κάτωθι ερωτήματα.
 1. γιατί καθυστερεί τόσο η πληρωμή του 15νθημερου από την εκκαθαριστή και ποτέ θα υλοποιηθεί? το ίδιο θα


text:
έχουμε και στην εξόφληση? δεν μπορεί αυτό να το αποτρέψει η ΟΣΠΑ?
 2. τι απάντησε ο υπουργός σε σχέση με τα εφάπαξ??? (ποτέ θα γίνει η καταβολή τους και πως θα υπολογισθούν).
 Ο εκκαθαριστής είναι υποχρεωμένος να μας καταβάλλει τα δεδουλευμένα και τις αποδοχές μας έως την ημέρα λύσης της σύμβασης εργασίας, είτε από χρήματα που βρήκε στα ταμεία της εταιρίας είτε από το προϊόν της εκποίησης περιουσιακών στοιχείων της εταιρίας.
 Στην Ο.Α.-Υ και στην Ολυμπιακή Αεροπλοΐα ούτε χρήματα στα ταμεία υπάρχουν ούτε χρήματα από εκποίηση περιουσιακών στοιχείων έχουν προκύψει.
 Επομένως ο μόνος τρόπος είναι δανεισμός με την εγγύηση του Ελληνικού Δημοσίου. Προς αυτή την κατεύθυνση πιέζουμε, αλλά όπως καταλαβαίνετε τα πράγματα στην οικονομία δεν είναι και πολύ ευχάριστα για όλους μας.
 Ο νόμος ορίζει ότι το εφάπαξ ποσό κοινωνικής ενίσχυσης «καταβάλλεται ενός διμήνου από την υποβολή της αίτησης στην αρμόδια υπηρεσία παροχών του ΟΑΕΔ» αρθ.4 παρ. 1 και 2 (Ν.3717/08).
 Στην Αίτηση Μεταφοράς ζητείται να αναφέρουμε τα "Συμπληρωμένα έτη εργασίας σε Σημερινούς Εργοδότες" και διευκρινίζεται ότι σημειώνουμε τα έτη προϋπηρεσίας τα οποία αντιστοιχούν στους Σημερινούς Εργοδότες όπως αυτοί ορίζονται στο άρθρο 1 του ν.3717/2008 όπως αυτό ισχύει. Το άρθρο 1 του νόμου αναφέρει, <<Σημερινοί Εργοδότες>>: οι εταιρείες ΟΛΥΜΠΙΑΚΕΣ ΑΕΡΟΓΡΑΜΜΕΣ Α.Ε., ΟΛΥΜΠΙΑΚΗ ΑΕΡΟΠΟΡΙΑ-ΥΠΗΡΕΣΙΕΣ Α.Ε. και ΟΛΥΜΠΙΑΚΗ ΑΕΡΟΠΛΟΙΑ Α.Ε. Σε τηλεφωνική επικοινωνία με το γραφείο ΓΕΠΟΑ έλαβα την απάντηση ότι με βάση τα παραπάνω τα έτη υπολογίζονται από τον 12/2003 και όχι από την ημερομηνία πρόσληψης. Σας παρακαλώ όπως διευκρινίσετε:
 α) Αν ισχύει πράγματι αυτή η ημερομηνία και
 β) Πως θα υπολογίσουμε τα έτη όταν δεν γνωρίζουμε την ημερομηνία απόλυσης;
 Στο άρθρο 1 παρ. 1 και 2 του Ν.3717/08 αναφέρονται τόσο οι «Σημερινοί» όσο και οι «Αρχικοί εργοδότες».
 Στη σχετική ΚΥΑ για την μεταφορά στο άρθρο 5 παρ. 2 στις περιπτώσεις (γ) και (στ) αναφέρονται η συνολική προϋπηρεσία όσο και αυτή «στις εταιρίες του άρθρου 1».
 Υπολογίζεται η προϋπηρεσία έως την ημερομηνία που κατατίθεται η αίτηση.
 Όσο αναφορά τις μετατάξεις, οι επιλογές των ενδιαφερομένων για τους φορείς, αξιολογούνται με τη σειρά προτεραιότητας, δηλαδή η πρώτη επιλογή με τη πρώτη, η δεύτερη με τη δεύτερη επιλογή κτλ? Δηλαδή αν απορριφθεί η πρώτη μου επιλογή, η δεύτερη θα αξιολογηθεί με τη πρώτη ή με τη δεύτερη των άλλων ενδιαφερομένων για τον ίδιο φορέα?
 Όλες οι επιλογές αξιολογούνται με βάση τα κριτήρια της σχετικής ΚΥΑ και οι εργαζόμενοι κατατάσσονται ανάλογα με τον αριθμό των ενδιαφερομένων και τον αριθμό των κενών οργανικών θέσεων και των προσωποπαγών που μπορεί να δημιουργηθούν, ανεξάρτητα από την προτεραιότητα επιλογής που δηλώνει ο κάθε ενδιαφερόμενος.
 Συνάδελφε έστω ότι από τις θέσεις που ανακοινώθηκαν με ενδιαφέρουν δύο (2) επιλογές, είναι υποχρεωτικό να δηλώσω και τρίτη ή αρκούν οι επιλογές που θα δηλώσω με προτεραιότητα στην πρώτη επιλογή μου ;;
 Όχι , δεν είναι υποχρεωτικό να δηλώσετε τρεις επιλογές, είναι στη διακριτική σας ευχέρεια να το κάνετε.
 θα ήθελα να ρωτήσω, αν πάρουμε την διαπιστωτική πράξη από τον εκκαθαριστή και τα ΚΥΑ δεν έχουν υπογραφεί, η προσαύξηση των ενσήμων μας κατά 50% σύμφωνα με τον νόμο 3717 θα ισχύει; Δηλ. στην περίπτωσή


text:
μου, που έχω 7000 ένσημα Ολυμπιακής, θα μπορούσα να καταθέσω τα χαρτιά μου στο ΙΚΑ για συνταξιοδότηση, ΧΩΡΙΣ να περιμένω την υπογραφή των ΚΥΑ; Στο ΙΚΑ θα είναι εκτελεστός ο νόμος 3717 και τα 7000 Ολυμπιακά μου ένσημα θα προσμετρηθούν για 10500;
 Η ΚΥΑ δεν μπορεί να τροποποιήσει το Νόμο ούτε η ισχύς του Νόμου εξαρτάται από την έκδοση της ΚΥΑ, η οποία εκδίδεται από τους αρμόδιους Υπουργούς κατ’ εξουσιοδότηση του νόμου που την προβλέπει.
 Απλά η μη ύπαρξη της ΚΥΑ που προβλέπεται από ένα νόμο, για ερμηνευτικούς λόγους, πιθανόν να δημιουργήσει προβλήματα γραφειοκρατικού χαρακτήρα και επιπλέον ταλαιπωρία για τους εργαζόμενους.
 Επειδή πολύς λόγος γίνεται τελευταία σχετικά με το πάγωμα προσλήψεων στο Δημόσιο, θα ήθελα να ρωτήσω εάν αυτό ισχύει και για εμάς που πρόκειται να μεταταχτούμε κατά τον Ν3717 και, κατά πόσο αυτός είναι δεσμευτικός για την νέα κυβέρνηση. Ευχαριστώ.
 Δεν έχει καμία σχέση αυτό με τις διαδικασίες μεταφοράς. Αντιθέτως δημιουργούνται ευνοϊκότερες προϋποθέσεις για την εξεύρεση κενής οργανικής θέσης.
 Η προσαύξηση των ενσήμων μας ακολουθεί και μετά την πενταετία για την συνταξιοδότηση μας με τις κοινές διατάξεις; β. Ο χρόνος που θα βρίσκομαι στον ΟΑΕΔ μέχρι να μεταταχθώ μετράει για την θεμελίωση συνταξιοδοτικού δικαιώματος στο τέλος της πενταετίας;
 Η προσαύξηση των ενσήμων ισχύει και για την συνταξιοδότηση με τις κοινές διατάξεις του ΙΚΑ.
 Κατά την περίοδο της ειδικής επιδότησης από τον ΟΑΕΔ «συνεχίζεται η ασφάλιση των επιδοτούμενων στους οικείους ασφαλιστικούς φορείς κύριας και επικουρικής ασφάλισης» (Ν.3717 άρθρο 3 παρ. 5).
 παρακαλώ να μου γνωρίσετε
 1. τι θα γίνει η περιουσία της ΟΣΠΑ τώρα που δεν υπάρχει πια ΟΑ και εργαζόμενοι σε αυτήν
 2. αν θα πληρωνόμαστε μέχρι να παραλάβουμε την διαπιστωτική πράξη
 3. αν θα πάρουμε το δώρο Χριστουγέννων
 4. από που θα παραλάβουμε τις βεβαιώσεις για την εφορία ευχαριστώ πολύ
 Ο τρόπος συνέχισης της λειτουργίας της ΟΣΠΑ μετά την εκκαθάριση των εταιριών του Ομίλου, θα αποφασισθεί από το Δ.Σ. και από Έκτακτο Συνέδριο, όπου θα εγκριθούν και οι τελικές αποφάσεις για όλα τα θέματα.
 Ο εκκαθαριστής είναι υποχρεωμένος να μας καταβάλει όλες τις αποδοχές έως την ημέρα λύσης της σύμβασης καθώς και την αναλογία του Δώρου Χριστουγέννων και τυχόν υπόλοιπο αδείας.
 Οι βεβαιώσεις αποδοχών θα δοθούν από τις υπηρεσίες του εκκαθαριστή μετά το τέλος του χρόνου.
 θεμελιώνω δικαίωμα συνταξιοδότησης το Φεβρουάριο του 2010. ενημερώθηκα ότι μάλλον θα συνεχίσω να εργάζομαι κατά την εκκαθάριση της εταιρίας. μπορείτε να μου πείτε στην αίτηση μεταφοράς, στην ερώτηση εάν θεμελιώνω δικαίωμα συνταξιοδότησης τι θα συμπληρώσω;
 Εφόσον την χρονική περίοδο που κάνετε την αίτηση δεν έχετε θεμελιώσει δικαίωμα συνταξιοδότησης, δεν μπορείτε να το δηλώσετε.
 Βεβαίως εφόσον το επόμενο διάστημα θεμελιώσετε, μπορείτε να καταθέσετε αίτηση συνταξιοδότησης με το Ν.3717/08
 Είμαι στο τακτικό προσωπικό και είμαι προς μεταφορά. Στο τέλος της πενταετίας θα έχω μαζί με την προσαύξηση των ενσήμων της Ο.Α. 7.600 ένσημα. Τα ένσημα των 5 χρόνων δουλειάς μετά την Ο.Α. μου δίνουν τη δυνατότητα να θεμελιώσω δικαίωμα συνταξιοδότησης;
 Για να έχεις δικαίωμα κατάθεσης αίτησης συνταξιοδότησης με τον νόμο 3717/08 μέσα σε μια πενταετία, πρέπει να έχει θεμελιώσει δικαίωμα συνταξιοδότησης κατά την ημερομηνία


text:
λύσης της σύμβασης.
 Είμαι μηχανικός ασφαλισμένος αποκλειστικά στο ΕΤΑΑ(ΤΣΜΕΔΕ).
 Η εγκύκλιος του Υπ. Απασχόλησης προς ΟΑΕΔ, για τη καταβολή του ειδικού επιδόματος ανεργίας και της αποζημίωσης κοινοποιείται στο ΙΚΑ-ΕΤΑΜ αλλά δεν κοινοποιείται στα άλλα ασφαλιστικά ταμεία, όπως ΕΤΑΑ(ΤΣΜΕΔΕ). Αυτό σημαίνει διαφορετική εφαρμογή του Νόμου 3717 για τους ασφαλισμένους στα ταμεία αυτά;.
 Η απόφαση εφετείου για την υπαγωγή της Ολυμπιακής Αεροπλοΐας σε καθεστώς εκκαθάρισης υπάρχει;
 Σίγουρα πρέπει να κοινοποιηθεί και στο ΤΣΜΕΔΕ και θα γίνει παρέμβαση γι’ αυτό.
 Σε ερώτηση μου ότι δεν υπάρχει καμία θέση ΔΕ στο νομό επιλογής μου (νομός Άρτας) για να δηλώσω, απαντήσατε ότι: "Θέση της ΟΣΠΑ είναι ότι ο εργαζόμενος μεταφέρεται «αποκλειστικά σε Νομό της επιλογής του» σε φορέα που θα βρεθεί κενή θέση ή θα δημιουργηθεί προσωποπαγής, έστω και εάν στον gepoa δεν αναφέρεται ο εν λόγω νομός. Είμαστε σε επαφή με τις αρμόδιες υπηρεσίες του ΥΜΕ και ελπίζουμε ότι σύντομα θα υπάρξει θετική κατάληξη."
 Μετά τη συνάντηση στις 16/11/2009 στο Υπουργείο Υποδομών, Μεταφορών & Δικτύων, υπάρχει θετική κατάληξη για την συγκεκριμένη θέση της ΟΣΠΑ;
 Η απάντηση είναι ότι ο «Νομός επιλογής» είναι υποχρεωτικός. Επομένως άσχετα με τις θέσεις που δημοσιεύονται στον gepoa , είναι δεσμευτική για την κατάταξη η επιλογή του Νομού. Εφόσον δεν υπάρχουν φορείς, δηλώνετε κάποιους της επιλογής σας, χωρίς όμως να είναι δεσμευτικό να πάτε σε αυτούς αλλά σε όποιον φορέα βρεθεί κενή οργανική θέση ή συσταθεί προσωποπαγής.
 σχετικά με την πενταετία ΦΕΚ 1557/30.8.09 για ποιο καθεστώς συνταξιοδότησης ισχύει για τα 9000 10500 η με τις κοινές διατάξεις 11100
 Η ΚΥΑ προσδιορίζει ότι «η προβλεπόμενη από τις διατάξεις της παρ. 2 του άρθρου 2 του Ν. 3717/08 αίτηση συνταξιοδότησης» μπορεί να υποβληθεί μέσα σε πέντε (5) χρόνια από την με οποιοδήποτε τρόπο λύση της σύμβασης εργασίας.
 Αυτό σημαίνει ότι εφόσον κάποιος έχει θεμελιώσει δικαίωμα συνταξιοδότησης με βάση τις διατάξεις του Ν.3717/08 και της Πράξης Νομοθετικού Περιεχομένου, συνταξιοδοτείται με τα προβλεπόμενα σε αυτό το νομικό πλαίσιο, εφόσον καταθέσει την βεβαίωση συνταξιοδότησης που θα παραλάβει από τον εκκαθαριστή, μέσα στα επόμενα πέντε (5) χρόνια.
 Ανήκω στο τακτικό προσωπικό της ΟΑ Υπηρεσίες και δικαιούμαι μετάταξη στον ευρύτερο δημόσιο τομέα η ερώτηση μου είναι η εξής, σε περίπτωση που οι τρεις επιλογές μου για μετάταξη καλυφθούν από συναδέλφους με περισσότερα μόρια από εμένα τότε τι γίνεται ; π.χ εγώ μένω στον Αγ. Δημήτριο υπάρχει περίπτωση να μεταταχθώ στην Ελευσίνα;
 Η δέσμευση για μεταφορά αφορά τον Νομό και όχι την περιοχή (συνοικία) που κατοικεί κάποιος.
 στην αίτηση μεταφοράς αναγράφονται 2 επαγγελματικά στοιχειά τα οποία πρέπει να συμπληρωθούν :
 α) συμπληρωμένα έτη εργασίας σε σημερινούς εργοδότες και
 β) συμπληρωμένα έτη προϋπηρεσίας.
 θα μπορούσατε να μου ξεκαθαρίσετε την ημερομηνία από την οποία εγώ θα πρέπει να αρχίσω να προσμετρώ έτη προϋπηρεσίας σε σημερινούς εργοδότες (δηλαδή ότι αφορά την α περίπτωση). ανήκω στο τακτικό προσωπικό από 01/03/2009 με την ειδικότητα του υπαλλήλου. σας ευχαριστώ πολύ για τον χρόνο σας .
 Εφόσον έχετε εργασθεί τα προηγούμενα χρόνια σε κάποια από τις εταιρίες της Ο.Α., ασφαλώς αυτά προσμετρούν ως χρόνια προϋπηρεσίας, τα οποία άλλωστε σας αναγνωρίστηκαν και για την κατάταξη σε


text:
μισθολογικό κλιμάκιο κατά την ένταξή σας στο Τακτικό προσωπικό αλλά θα σας αναγνωρισθούν και για την καταβολή εφάπαξ ποσού κοινωνικής αποζημίωσης.
 Θα ήθελα να ρωτήσω τι έγινε στη συνάντηση της 13/11/2009 με τους εκκαθαριστές. Γιατί το σχέδιο δεν προχωρά, μήπως η κυβέρνηση θέλει να τροποποιήσει το νομο3717? Μπορεί να γίνει αλλαγή του 3717,ενω έχει μπει ο εκκαθαριστής? Τέλος, γιατί δεν πληρωνόμαστε στην ώρα μας??
 Αν διαβάζετε τακτικά τις Ανακοινώσεις της ΟΣΠΑ θα έχετε απαντήσεις για τα ερωτήματά σας.
 Όσο για το θέμα της πληρωμής μας, η καθυστέρηση οφείλεται στο ότι τα χρήματα για την Ο.Α.-Υ και της ΟΛ. Αεροπλοΐας, στα ταμεία των οποίων δεν άφησε τίποτα η προηγούμενη διοίκηση, τα αναζητά ο εκκαθαριστής, είτε από την εκποίηση περιουσιακών στοιχείων, είτε από δανεισμό με εγγύηση του Ελληνικού Δημοσίου.
 Παρακαλώ θα ήθελα να μάθω, αν κάποιος, που έχει θεμελιώσει δικαίωμα σύνταξης, υποβάλει αίτηση μεταφοράς στην ΥΠΑ διατηρεί το δικαίωμα να ζητήσει την συνταξιοδότηση του και μέχρι πότε.
 Αυτό θα μπορεί να απαντηθεί μετά την έκδοση της ΚΥΑ που προβλέπει το άρθρο 2 παρ.12 και θα ρυθμίζει τα ασφαλιστικά θέματα.
 θέλω να δηλώσω υπα Θεσσαλονίκης, η οποία υπάρχει σαν φορέας αλλά χωρίς να έχει ανακοινώσει το gepoa θέσεις διοικητικού δε η τε, και δεύτερη και τρίτη επιλογή φορέως στην Αθήνα. Ποιος θα θεωρηθεί πρώτος νομός επιλογής μου?
 Συμφωνά με ερώτηση συναδέλφου στο gepoa το τι θα συνέβαινε στην περίπτωση που καλυφθούν οι θέσεις και των τριών επιλογών από άλλους συναδέλφους που προηγούνται λόγω προϋπηρεσίας η κριτηρίων, αναφέρει το gepoa, ότι στην περίπτωση αυτή ο ενδιαφερόμενος μεταφέρεται σε φορέα του νομού της πρώτης του επιλογής.
 γι αυτό και εγώ ρωτώ ποιος θεωρείται ο πρώτος νομός επιλογής μου?.
 Ποιο θα ήταν το ρίσκο? θα θεωρούσαν την Θεσσαλονίκη την υπα σαν να μην έχει δηλωθεί και θα περνάνε υπόψη τους τις δυο άλλες επιλογές σαν νομούς και φορείς?
 2. τελικά αυτοί που είναι άγαμοι και χωρίς παιδιά θα είναι πάντα οι τελευταίοι στην επιλογή μια που πολλοί υπάρχουν και με προϋπηρεσία και με κριτήρια?
 Όπως έχουμε ήδη απαντήσει ο νομός επιλογής είναι δεσμευτικός για την κατάταξη του μεταφερόμενου. Σε κάθε περίπτωση η πρώτη επιλογή Νομού με βάση τη σειρά στην αίτηση, θεωρείται δεσμευτική εφόσον δεν μπορούν να ικανοποιηθούν οι δύο επόμενες επιλογές.
 καταρχήν ευχαριστώ που απάντησες τόσο γρήγορα στο ερώτημα μου:
 "για ποσό διάστημα έχει ισχύ η πράξη νομοθετικού περιεχομένου εάν δεν επικυρωθεί από την βουλή? μπορώ να κάνω αίτηση συνταξιοδότησης σήμερα?
 Απάντηση: Ισχύει για τρεις μήνες από την υποβολή της ως σχέδιο Νόμου στη Βουλή.
 "ΕΠΙΣΗΣ ΤΟ ΣΥΝΤΑΓΜΑ ΛΕΕΙ:
 'Άρθρο 44 -
 (Πράξεις νομοθετικού περιεχομένου, δημοψηφίσματα, διαγγέλματα)
 1. Σε έκτακτες περιπτώσεις εξαιρετικά επείγουσας και απρόβλεπτης ανάγκης ο Πρόεδρος της Δημοκρατίας μπορεί, ύστερα από πρόταση του Υπουργικού Συμβουλίου, να εκδίδει πράξεις νομοθετικού περιεχομένου. Οι πράξεις αυτές υποβάλλονται στη Βουλή για κύρωση σύμφωνα με τις διατάξεις του άρθρου 72 παράγραφος 1, μέσα σε σαράντα ημέρες από την έκδοσή τους ή μέσα σε σαράντα ημέρες από τη σύγκληση της Βουλής σε σύνοδο. Αν δεν υποβληθούν στη Βουλή μέσα στις προαναφερόμενες προθεσμίες ή αν δεν εγκριθούν από αυτή μέσα


text:
σε τρεις μήνες από την υποβολή τους, παύουν να ισχύουν στο εξής.
 δηλαδή ποτέ ακριβώς λήγει αυτή η πράξη;
 ευχαριστώ και πάλι για τον χρόνο σου
 Κατ’ αρχήν πρέπει να υποβληθεί στη Βουλή μέσα σε σαράντα ημέρες από τη σύγκληση σε σύνοδο, που έγινε την προηγούμενη εβδομάδα, διαφορετικά παύει να ισχύει.
 Εφόσον υποβληθεί στη Βουλή μέσα στις σαράντα ημέρες, που ήδη τρέχουν (περίπου έως τα μέσα Δεκεμβρίου) τότε θα ισχύει για τους τρεις επόμενους μήνες, μέσα στους οποίους και θα πρέπει να εγκριθεί για να συνεχίσει να ισχύει και μετά από αυτό το διάστημα.
 είμαι μόνιμη και τακτική υπαλληλος. ειμαι παλαιά ασφαλισμένη, αλλά βάση του ν.3717 για 100 ένσημα δεν συμπληρώνω για σύνταξη. το ερώτημα μου, είναι αν με την συμπλήρωση των 11.200 θα μπορέσω να συνταξιοδοτήσω ανεξαρτήτου ορίου ηλικίας.
 επίσης, όσον αφορά για τη διαδικασία μεταφοράς μου, αν δεν επιλεχθώ σε κάποια από τις τρεις επιλογές τι συμβαίνει τότε; και ένα τελευταίο ερώτημα ειναι,οτι σε δυο χρονιά ολοκληρώνω τις πανεπιστημιακές μου σπουδές. με τη δεδομένη κατάσταση και τις προσωποπαγείς θέσεις, θα μπορέσω στον φορέα που θα μεταφερθώ να περάσω από θέση δε σε θέση πε.
 -Η συνταξιοδότηση με τις κοινές ασφαλιστικές διατάξεις του ΙΚΑ και ειδικότερα με 11.200 ένσημα, ανεξαρτήτου ορίου ηλικίας, δεν αναγνωρίζει για τη θεμελίωση δικαιώματος συνταξιοδότησης, τα προσαυξημένα ένσημα.
 -Η απόκτηση πτυχίου μεγαλύτερης εκπαιδευτικής βαθμίδας, σε χρόνο μεταγενέστερο της τοποθέτησης στον φορέα υποδοχής, αναγνωρίζεται για τη μισθολογική και υπηρεσιακή εξέλιξη.
 -Σε ότι αφορά την μεταφορά σε μια από τις θέσεις επιλογής του μεταφερόμενου, αποτελεί θέση και απαίτηση προς τις επιτροπές, εκ μέρους της ΟΣΠΑ.
 Σύμφωνα με το άρθρο 7 παρ. 5 του ν. 3717/2008 (μεταφορά προσωπικού): "Η μεταφορά γίνεται ......., της ίδιας εκπαιδευτικής βαθμίδας με αυτή που ανήκει ο μεταφερόμενος ή ΜΕ ΒΑΣΗ ΤΑ ΤΥΠΙΚΑ ΠΡΟΣΟΝΤΑ ΠΟΥ ΚΑΤΕΧΕΙ Ο ΜΕΤΑΦΕΡΟΜΕΝΟΣ. Στην περίπτωση που δεν υπάρχουν αντίστοιχες κενές θέσεις, η μεταφορά γίνεται σε συνιστώμενη προσωποπαγή θέση ......"
 1)Ένας ενδιαφερόμενος Π.Ε. για να δηλώσει ταυτοχρόνως στην αίτησή του θέσεις Δ.Ε. και Π.Ε., θα πρέπει να προσκομίσει μόνο το πτυχίο ή και το απολυτήριο λυκείου κάνοντας σχετική σημείωση σε αυτά (π.χ. το πτυχίο είναι για τις Χ θέσεις Π.Ε. και το απολυτήριο λυκείου είναι για τις Ψ θέσεις Δ.Ε. που δηλώνω στην αίτησή μου);
 Ο ενδιαφερόμενος για μεταφορά Π.Ε. κατέχοντας αφενός μεν πτυχίο πανεπιστημίου αφετέρου δε (και ευνόητα) απολυτήριο λυκείου, ΠΡΟΦΑΝΩΣ ΚΑΤΕΧΕΙ ΤΑ ΤΥΠΙΚΑ ΠΡΟΣΟΝΤΑ ΓΙΑ ΜΕΤΑΦΟΡΑ είτε σε θέση Π.Ε. είτε σε θέση Δ.Ε
 Με βάση τα ανωτέρω και σύμφωνα με την ως άνω διάταξη ότι " Η μεταφορά γίνεται ..... ή ΜΕ ΒΑΣΗ ΤΑ ΤΥΠΙΚΑ ΠΡΟΣΟΝΤΑ ΠΟΥ ΚΑΤΕΧΕΙ Ο ΜΕΤΑΦΕΡΟΜΕΝΟΣ......." προκειμένου να δηλωθούν ταυτοχρόνως θέσεις Π.Ε. και Δ.Ε. τι αποδεικτικό - αποδεικτικά εκπαίδευσης θα πρέπει να προσκομιστούν;
 Σε περίπτωση που υπάρχει αντίθετη προσέγγιση του ερωτήματος παρακαλώ να αναφέρετε συγκεκριμένα τις διατάξεις όπου και ενδεχομένως θα στηρίζεται η αντίθεση αυτή.
 2) Σύμφωνα με την ίδια πάντα παράγραφο του ιδίου άρθρου (αρθ.7 παρ. 5 ν. 3717/08)" Η μεταφορά γίνεται ... ΣΕ ΚΕΝΕΣ ΟΡΓΑΝΙΚΕΣ ΘΕΣΕΙΣ ΑΝΤΙΣΤΟΙΧΗΣ Η ΠΑΡΕΜΦΕΡΟΥΣ ΕΙΔΙΚΟΤΗΤΑΣ ......στην περίπτωση που δεν υπάρχουν αντίστοιχες κενές θέσεις, η μεταφορά γίνεται


text:
σε συνιστώμενη προσωποπαγή θέση ......"
 Δεν αντιλαμβάνομαι το νόημα ακριβώς των ανωτέρω (με κεφαλαία) καθώς το 90% των φορέων που έχουν ανακοινώσει θέσεις, όπως αυτές έχουν αναρτηθεί για επιλογή στο site του υπουργείου, είναι προσωπαγείς. Ως εκ τούτου η συντριπτική πλειψηφία από τους μεταφερόμενους θα δηλώσει 3 φορείς που έχουν ανακοινώσει μόνο προσωποπαγείς θέσεις. Χωρίς να επιχειρηματολογήσω περαιτέρω αντιλαμβάνομαι ότι, εάν δηλώσουμε 3 φορείς που έχουν βγάλει ΜΟΝΟ προσωποπαγείς θέσεις θα δημιουργηθούν σε κάθε περίπτωση επιπλέον προσωποπαγείς θέσεις (από αυτές που ήδη έχουν αναρτηθεί) προκειμένου να μεταφερθούμε σε μία από τις 3 επιλογές μας. Σε περίπτωση που έχω αντιληφθεί λανθασμένα τα παραπάνω, παρακαλώ όπως αναφέρετε το γιατί αλλά και σε ποιά νομική ή οποιαδήποτε άλλη βάση το στηρίζετε.
 -Η δήλωση για μεταφορά σε θέση χαμηλότερης εκπαιδευτικής βαθμίδας, από αυτή που κατέχει ο μεταφερόμενος, κρίνεται όπως είναι φυσικό, προκειμένου για την κατάταξή του, με εκείνους που έχουν δηλώσει την ίδια βαθμίδα και σε σύγκριση πάντα με τα κριτήρια που προβλέπονται στη σχετική ΚΥΑ, χωρίς να λαμβάνεται υπόψη το πτυχίο της ανώτερης εκπαιδευτικής βαθμίδας, για το οποίο δεν μπορεί να διεκδικήσει στο μέλλον ανάλογη μισθολογική και υπηρεσιακή εξέλιξη ο μεταφερόμενος στον φορέα υποδοχής. Εφόσον λοιπόν διεκδικεί κάποιος θέση ΔΕ πρέπει να καταθέσει αντίστοιχο τίτλο (απολυτήριο Λυκείου)
 -Σε ότι αφορά στο θέμα των προσωποπαγών θέσεων, αυτές «συνιστώνται με την περί μεταφοράς πράξη...» για την αντιμετώπιση περισσότερων απαιτήσεων από τις προσφερόμενες θέσεις, χωρίς όμως να ορίζεται μέχρι ποιο αριθμό επιπλέον των αναφερόμενων κενών οργανικών θέσεων. Για το λόγο αυτό δίνονται και τρεις επιλογές, προκειμένου να γίνει δυνατή η απρόσκοπτη απορρόφηση όλων των μεταφερομένων.
 Από τον ΟΑΕΔ με ενημέρωσαν ότι για να καταβληθεί η ειδική επιδότηση θα πρέπει να φύγει ο εκκαθαριστής. Στη σελίδα σας είδα ότι για την ειδική επιδότηση πρέπει να προσκομίσουμε δύο βεβαιώσεις από τον εκκαθαριστή. Πώς μπορούμε να πάρουμε αυτές τις βεβαιώσεις και όντως ισχύει αυτό που μου είπαν στον ΟΑΕΔ;
 Οι βεβαιώσεις που είναι απαραίτητες για την εγγραφή στον ΟΑΕΔ καθώς η όλη διαδικασία αναφέρεται αναλυτικά για κάθε περίπτωση στην εγκύκλιο του ΟΑΕΔ που εκδόθηκε στις 10/11/09 και είναι αναρτημένη στην ιστοσελίδα μας.
 Τις βεβαιώσεις θα τις χορηγήσουν οι υπηρεσίες της Ο.Α. με ευθύνη του εκκαθαριστή.
 Ο Νόμος 1759 ισχύει σήμερα η έχει καταργηθεί;
 Ο Ν.1759 υφίσταται και καλύπτει όσους δικαιούνται και κάνουν χρήση των διατάξεών του. Σε καμία όμως περίπτωση κάποιος δεν μπορεί να συνταξιοδοτηθεί με συνδυασμό διατάξεων δυο διαφορετικών Νόμων.
 Επειδή η τηλεφωνική επικοινωνία μαζί σας είναι από δύσκολη μέχρι αδύνατη, λόγο μεγάλου φόρτου εργασίας που έχετε, σκέφτηκα αυτό τον τρόπο επαφής μήπως και μπορέσω να λύσω ένα μικρό αλλά καθοριστικό πρόβλημα μου.
 Είμαι πρώην συμβασιούχος ΧΑΜ τις ΟΑ με 8 συνεχόμενες συμβάσεις {μέχρι 30-09-09 } και θα ήθελα να πληροφορηθώ αν με τελευταίο εργοδότη την ΟΑ πηγαίνοντας για μια πενιχρή σύνταξη δικαιούμαι το + 50% σε ένσημα.
 Την προσαύξηση κατά 50% του χρόνου ασφάλισής του, δικαιούται το Τακτικό Προσωπικό το οποίο υπηρετεί κατά την 1.1.2009 στους Σημερινούς Εργοδότες και ασφαλίστηκε πριν την 31/12/1992 σε οποιονδήποτε φορέα κοινωνικής ασφάλισης, εφόσον απολυθεί κατά το χρονικό διάστημα 1.1.2009 μέχρι την


text:
κρίσιμη ημερομηνία ή σε περίπτωση λύσης της σύμβασης εργασίας με οποιονδήποτε τρόπο από την Κρίσιμη Ημερομηνία μέχρι την ολοκλήρωση της εκκαθάρισης.
 Παρακαλώ, είμαι εργαζόμενος για 21 περίπου χρόνια στην ΑΕΡΟΠΛΟΙΑ.
 Δεδομένου ότι επιθυμώ την άμεση αποχώρηση μου από την εταιρεία, μπορεί ο εκκαθαριστής να με κρατήσει για όσο διάστημα απαιτήσει η μπορώ να κάνω χρήση του ν,3714/2008 και να ζητήσω την εφαρμογή του? Ευχαριστώ.
 Απαίτηση της ΟΣΠΑ προς τον εκκαθαριστή, η οποία κατ’ αρχήν έχει γίνει αποδεκτή είναι ότι, κανείς εργαζόμενος δεν θα μείνει για τους σκοπούς της εκκαθάρισης, εφ’ όσον ο ίδιος δεν το επιθυμεί.
 Για το θέμα αυτό όμως θα υπάρξει διεξοδικότερη συζήτηση στη διαβούλευση με τον εκκαθαριστή, προκειμένου να καθοριστούν οι όροι και οι προϋποθέσεις για όσους παραμείνουν πιο πίσω, για τον σκοπό της εκκαθάρισης.
 Παρακαλώ διευκρινίστε μας ποια είναι η τελική ημερομηνία υποβολής των αιτήσεων μεταφοράς. Αν πρόκειται για την 2/12/2009 όπως φημολογείται, τότε παρακαλώ αναρτήστε το στο site ώστε να ενημερωθούν και οι συνάδελφοι.
 Με βάση τα αναγραφόμενα στο Νόμο, είναι δυο μήνες μετά τη δημοσίευση της απόφασης για την τοποθέτηση εκκαθαριστή, ήτοι 2/12/2009. Από το Υπουργείο Μεταφορών μας διαβεβαιώνουν ότι τελική ημερομηνία υποδοχής αιτήσεων γι’ αυτούς είναι η 15/12/2009.
 Για το λόγο αυτό υποβάλλαμε επίσημο ερώτημα και περιμένουμε την έγγραφη απάντηση, την οποία θα την δημοσιεύσουμε σύντομα.
 Τα ερωτήματα μου είναι
 α) ο 3717 επιδέχεται διαφορετική ερμηνεία και αν οι κοινές διατάξεις του ΙΚΑ είναι ισχυρότερες του 3717
 β) Έχουμε να περιμένουμε σχετική ΚΥΑ που να διευκρινίζει ακριβώς αυτό το ερώτημα πάνω στο άρθρο 2 παρ.6;
 Δεν θα πρέπει να συγχέουμε τις διατάξεις του ειδικού Ν.3717/08 που συντάχθηκε για συγκεκριμένο λόγο και αφορά στην εκκαθάριση των εταιριών της Ο.Α., με την υφιστάμενη κοινή ασφαλιστική Νομοθεσία.
 Τόσο ο Νόμος όσο και η ΚΥΑ που αφορά στα ασφαλιστικά, θα ρυθμίζουν το πλαίσιο των κανόνων, ξεκαθαρίζοντας θέματα για τα οποία ακόμη υπάρχουν ασάφειες.
 Υπάρχει κάμπια ένδειξη για το πότε θα αρχίσει ο εκκαθαριστής να μας καλεί?
 Όπως γνωρίζετε την Πέμπτη 12/9/09 θα γίνει διαβούλευση με την Εθνική Κεφαλαίου για όλα τα θέματα που αφορούν την εκκαθάριση και ειδικότερα ομαλή αποχώρηση των εργαζομένων με την κάλυψη όλων των απαραίτητων όρων και προϋποθέσεων.
 Εφόσον όλα κυλήσουν ομαλά πιστεύουμε ότι μετά τις 15/11 θα ξεκινήσει σταδιακά η προβλεπόμενη διαδικασία καταγγελίας των συμβάσεων.
 Σύμφωνα με το νόμο 3717 η μισθολογική διαφορά που θα προκύψει στη νέα θέση μεταφοράς μου θα καλύπτεται, εάν στη νέα εργασία μου παίρνω κατώτερο μισθό από αυτόν της Ολυμπιακής , αυτή τη χρηματική διαφορά κάθε μήνα από πού θα τη λαμβάνω
 Φυσικά από τον φορέα υποδοχής σου, ως τακτικές μηνιαίες αποδοχές.
 Πόσα χιλιόμετρα μακριά από το τόπο διαμονής μου μπορούν να με τοποθετήσουν εάν δεν υπάρχει θέση στο τόπο διαμονής μου, στο νομό που έχω δηλώσει; Π.Χ. διαμένω στη Κυπαρισσία στο νομό Μεσσηνίας και δεν υπάρχει θέση με τοποθετούν δε σε υπηρεσία στην Καλαμάτα, χιλιόμετρα μακριά, τι να κάνω;
 Έχουμε απαντήσει ήδη ότι η επιλογή Νομού, στην αίτηση μεταφοράς, είναι δεσμευτική με βάση το άρθρο 7 και 4 και την σχετική ΚΥΑ.
 Μέχρι στιγμής και σύμφωνα με


text:
την εγκύκλιο του Υπουργείου Απασχόλησης της 15/07/2009, το εφάπαξ βοήθημα θα είναι αφορολόγητο.
 Εάν κάποιος απολυθεί μέσα στο 2009 αυτό φαίνεται ότι θα ισχύσει αρκεί να μήν αλλάξει κάτι δραματικά. Όμως, εάν κάποιος κρατηθεί στην εκκαθάριση και απολυθεί π.χ. το 2010. Τότε μήπως τον πιάσει το νέο φορολογικό νομοσχέδιο στο οποίο, όπως δηλώνεται, όλα τα εισοδήματα θα μπουν στην κλίμακα; Πώς θα διασφαλιστεί ότι όποτε και να απολυθείς θα εφαρμοστεί ιση μεταχείριση; Διότι, το ότι το εφάπαξ θεωρείται αποζημίωση και όχι εισόδημα, μπορεί να αλλάξει, καθώς το ερμηνεύει εγκύκλιος και όχι νόμος.
 Με όσα έχουμε δεδομένα αυτή τη στιγμή και με βάση το Ν.3717/08 άρθρο 4, η χορηγούμενη αποζημίωση κατά την λύση της σύμβασης θεωρείται «εφ’ άπαξ» ποσό κοινωνικής ενίσχυσης, γι’ αυτό καταβάλλεται από τον ΟΑΕΔ και ως τέτοιο, με βάση και την σχετική εγκύκλιο «απαλλάσσεται από κάθε φόρο ή τέλη χαρτοσήμου και γενικά από κρατήσεις για το δημόσιο και για τρίτους».
 Παρακαλώ όπως μας ενημερώσετε σχετικά με την ροή των εξελίξεων που θα ακολουθήσουν στο άμεσο μέλλον σχετικά με τους μετατασσόμενους, Αποζημιώσεις (καταβολή ημερομηνία υπολογισμός), Καταβολή μισθού (με Κυριακές-Αργίες ή 5θημερο και από πότε), Εγγραφή στον ΟΑΕΔ, Αποτελέσματα Αιτήσεων (σχετικά με την καταχώρηση των θέσεων που επιλέξαμε-ημερομηνίες).
 Και σε περίπτωση που έχω επιλέξει 3 φορείς στους οποίους υπάρχουν περισσότεροι των θέσεων θα ανοίξει προσωποπαγής θέση και σε ποια επιλογή προτίμησής μου α,β,γ ?
 Η ειδική επιδότηση ανεργίας καταβάλλεται από τον ΟΑΕΔ που θα εγγραφείτε, μέχρι την ανάληψη εργασίας στον φορέα υποδοχής και το ανώτερο για δώδεκα μήνες σύμφωνα με τα προβλεπόμενα του άρθρου 3 του ν.3717/08.
 · Οι καταβαλλόμενες αποδοχές είναι οι ισοδύναμες μηνιαίες αποδοχές οι οποίες σας χορηγούνται με βεβαίωση από τον εκκαθαριστή μέσα σε πέντε ημέρες από την λύση της σύμβασης.
 · Η εξέταση των αιτήσεων για κατάταξη στους φορείς υποδοχής, θα ξεκινήσει αμέσως μετά το πέρας της λήξεως της ημερομηνίας κατάθεσης των αιτήσεων για μεταφορά (2 μήνες μετά την κρίσιμη ημερομηνία)
 · Για τις επιλογές ως προς την μεταφορά έχουμε ήδη απαντήσει σε αντίστοιχες ερωτήσεις.
 Τα 37 χρόνια χωρίς όριο ηλικίας ισχύει με το νόμο 3717 για τους ασφαλισμένους στο ΤΣΜΕΔΕ? Η προσαύξηση συνυπολογίζεται στη προσμέτρηση των 37 ετών?
 Η ασφαλιστική νομοθεσία σχετικά με τους ασφαλισμένους στο ΤΣΜΕΔΕ δεν επηρεάζεται από τις διατάξεις του ν.3717/08, όπως βεβαίως και οι κοινές ασφαλιστικές διατάξεις της νομοθεσίας του ΙΚΑ.
 Με βάση το άρθρο 10 παρ. 2β της Πράξης Νομοθετικού Περιεχομένου οι μεταφερόμενοι στην ΥΠΑ με βάση τα πτυχία Β1 ή Β2 ή C κατά JAR 66 «τίθενται στη διάθεση του Διοικητή αυτής, ο οποίος τους αναθέτει καθήκοντα και εργασίες κατά τις ανάγκες της Υπηρεσίας”.
 Μπορεί να γίνει ποιο συγκεκριμένο?
 Παράδειγμα, αν ο νομός σου είναι η Αττική μπορεί να μεταφερθείς και σε άλλο νομό? κ.λ.π.?
 Η ρύθμιση αυτή έγινε με την Πράξη Νομοθετικού Περιεχομένου και αφορά συγκεκριμένη κατηγορία εργαζομένων, για τους οποίους προβλέπεται με βάση την συγκεκριμένη διάταξη που αναφέρετε και τρόπος τοποθέτησής τους.
 Θα ήθελα να μου απαντήσετε εάν είναι σίγουρη η μηνιαία επιδότηση από τον ΟΑΕΔ, άμεσα μετά την αποχώρησή μας από την εταιρία, με το 100%


text:
των σημερινών αποδοχών για τους 4 πρώτους μήνες και μέχρι να μεταφερθούμε, εφόσον δεν μας κρατήσουν στην εκκαθάριση.
 Στο άρθρο 3 του ν.3717/08 προβλέπεται επακριβώς ο τρόπος ειδικής επιδότησης ανεργίας, για όσους μεταφερθούν σε φορείς του Δημοσίου.
 Προσδιορίζονται τόσο οι αποδοχές (ισοδύναμες μηνιαίες αποδοχές με βεβαίωση του εκκαθαριστή) όσο και ο χρόνος και το ποσοστό επιδότησης.
 ΓΙΑ ΠΟΣΟ ΔΙΑΣΤΗΜΑ ΕΧΕΙ ΙΣΧΥ Η ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ ΕΑΝ ΔΕΝ ΕΠΙΚΥΡΩΘΕΙ ΑΠΟ ΤΗΝ ΒΟΥΛΗ?ΜΠΟΡΩ ΝΑ ΚΑΝΩ ΑΙΤΗΣΗ ΣΥΝΤΑΞΙΟΔΟΤΗΣΗΣ ΣΗΜΕΡΑ?
 · Ισχύει για τρεις μήνες από την υποβολή της ως σχέδιο Νόμου στη Βουλή.
 · Για να υποβάλλεις αίτηση συνταξιοδότησης απαιτείται η καταγγελία της σύμβασης από τον εκκαθαριστή και η επίδοση διαπιστωτικής πράξης την οποία θα καταθέσεις στο ΙΚΑ.
 Κατέχω πτυχίο ΤΕΙ.Η θέση μετάταξης που επιθυμώ είναι χαμηλότερης εκπαιδευτικής βαθμίδας .Μπορώ να μεταταγώ σ αυτήν ως προσωποπαγής πλέον , σαν ΤΕ ?
 Η μεταφορά γίνεται σε θέσεις αντίστοιχης ή παρεμφερούς ειδικότητας, της ίδιας εκπαιδευτικής βαθμίδας με αυτή που ανήκει ο μεταφερόμενος ή με βάση τα τυπικά προσόντα που κατέχει.
 Αφορά στην μεταφορά προσωπικού
 Όπως ενημερώσαμε από την αρχή της δημιουργίας αυτής της ενότητας, οι απαντήσεις στο πλήθος των ερωτήσεων που δεχόμαστε καθημερινά, γίνεται με βάση την ερμηνεία των διατάξεων της σχετικής Νομοθεσίας και των διευκρινήσεων που λαμβάνουμε από τις αρμόδιες υπηρεσίες όταν αυτό καθίσταται δυνατόν.
 Το πλήθος των περιπτώσεων και η δυνατότητα διαφορετικής ερμηνευτικής προσέγγισης από Νομικής και Διοικητικής εφαρμογής μιας νομικής διάταξης, σίγουρα δημιουργεί ερωτηματικά και προβληματισμό σε όλους μας. Η προσπάθειά μας είναι να αποσαφηνίσουμε όσο το δυνατόν περισσότερο τα πράγματα, διατηρώντας όμως πάντοτε επιφυλάξεις για ειδικότερες περιπτώσεις και προβλήματα που θα συναντήσουμε στην πορεία υλοποίησης όλων των ρυθμίσεων που μας αφορούν.
 Εκείνο που ο νόμος διασφαλίζει και εμείς θεωρούμε δεδομένο είναι η επιλογή του νομού. Ως προς τον φορέα επιλογής, παρότι προσπαθήσαμε και στη σχετική ΚΥΑ, να διασφαλίσουμε τη δημιουργία «προσωποπαγούς θέσης» , για την δυνατότητα κάλυψης μιας και μόνο επιλογής του καθενός, στους φορείς όπου υπάρχουν κενές οργανικές θέσεις, στην πράξη αυτό μπορεί να καταστεί αδύνατο, εφόσον για τον ίδιο φορέα και την ίδια θέση υπάρξει αρκετά μεγαλύτερος αριθμός ενδιαφερομένων. Για το λόγο αυτό δόθηκε και η δυνατότητα τριών επιλογών, για να αντιμετωπιστεί ενδεχόμενο τέτοιο πρόβλημα.
 Σε κάθε περίπτωση οι εκπρόσωποι της ΟΣΠΑ στη λειτουργία των επιτροπών θα απαιτήσουν, η τοποθέτηση του κάθε εργαζόμενου να είναι εντός των ορίων των επιλογών του.
 1.Πότε αρχίζει και πότε τελειώνει η πενταετία στην οποία μπορεί ο μεταταγόμενος να θεμελιώσει δικαίωμα συνταξιοδότησης;
 2.Εχει προσδιοριστεί από τα ΚΥΑ από που θα λαμβάνεται η μισθολογική διαφορά αν υπάρχει, των μέχρι 500 ευρώ για αυτούς που θα μεταφερθούν
 1. Με βάση την ΚΥΑ ΦΕΚ/Αριθ.Φ.1557/30.8.09 η πενταετία ξεκινάει α) για αυτούς που απολύθηκαν από 1.1.2009 μέχρι 30.9.2009 από την ημερομηνία που οι εταιρίες τέθηκαν σε καθεστώς ειδικής εκκαθάρισης (2/10/09) , β) για αυτούς που λύεται η σύμβασή τους μετά την «κρίσιμη ημερομηνία», από την ημέρα λύσης της σύμβασης.
 2. Οποιαδήποτε δαπάνη που προέρχεται από την εφαρμογή του νόμου 3717/08 και της Πράξης Νομοθετικού Περιεχομένου που ακολούθησε, βαρύνει τον κρατικό προϋπολογισμό.
 Κύριοι θα ήθελα να με βοηθήσετε να λύσω


text:
την απορία μου διότι οι απαντήσεις που παίρνω είναι αντιφατικές.
 Είμαι παλαιός ασφαλισμένος, τεχνικός. μόνιμο προσωπικό και σύμφωνα με τον 3717 δεν θεμελιώνω συνταξιοδοτικό δικαίωμα αλλά έχω δικαίωμα μετάταξης στο δημόσιο, με προσαύξηση 50% των ενσήμων της Ο.Α. Σύμφωνα δε με το άρθρο 2 παρ.6 "....Στην περίπτωση αυτή ο ανωτέρω χρόνος ΣΥΝΥΠΟΛΟΓΊΖΕΤΑΙ ΓΙΑ την θεμελίωση συνταξιοδοτικού δικαιώματος ΚΑΙ ΓΙΑ την προσαύξηση τού ποσού της σύνταξης με τις κοινές διατάξεις νομοθεσίας τού ΙΚΑ-ΕΤΑΜ.
 Όμως σύμφωνα με κάποιους δεν μπορώ να χρησιμοποιήσω την προσαύξηση αυτή για θεμελίωση συνταξιοδοτικού δικαιώματος αλλά μόνο για προσαύξηση τού ποσού της σύνταξης (όταν θα συνταξιοδοτηθώ), διότι οι κοινές διατάξεις προβλέπουν μόνο 300 ένσημα ανά έτος εργασίας.
 Αυτό ευσταθεί σαν ερμηνεία ή είναι κατοχυρωμένο (και πώς?) ότι ό 3717 δεν επιδέχεται διαφορετική ερμηνεία?
 Εφόσον κάποιος συνταξιοδοτηθεί με τις κοινές διατάξεις της νομοθεσίας του ΙΚΑ-ΕΤΑΜ η προσαύξηση του 50% των ενσήμων δεν αναγνωρίζεται για τη θεμελίωση συνταξιοδοτικού δικαιώματος, όπου η σχετική νομοθεσία δεν υπολογίζει πλασματικό χρόνο. Π.χ. στην 37ετία (11.100 ένσημα) χωρίς όριο ηλικίας, όπου προσμετρώνται για θεμελίωση μόνο έως 300 ένσημα το χρόνο πραγματικής εργασίας.
 Αυτό βεβαίως δεν ισχύει στην περίπτωση που κάποιος συνταξιοδοτηθεί με τις διατάξεις του Ν.3717/08.
 16-30 Δεκεμβρίου 2009


text:
ΟΑΕΔ 2020: Προγράμματα Πρόσληψη μακροχρόνια άνεργοι με επιδότηση
 Αρχική ΧΡΗΣΙΜΑ ΟΑΕΔ 2020: Προγράμματα Πρόσληψη μακροχρόνια άνεργοι με επιδότηση
 ΟΑΕΔ Προγράμματα 2020: Νέο πρόγραμμα για την πρόσληψη με επιδότηση για την κατηγορία μακροχρόνια άνεργοι ΟΑΕΔ.
 για την απασχόληση 2.000 ανέργων δρομολογεί ο ΟΑΕΔ.
 Το νέο πρόγραμμα αφορά νέες θέσεις εργασίας πλήρους απασχόλησης και απευθύνεται στην κατηγορία μακροχρόνια άνεργοι ΟΑΕΔ, ηλικίας 55 έως 67 ετών.
 Ήδη το πρόγραμμα του ΟΑΕΔ είναι έτοιμο και αναμένεται να προκηρυχθεί το επόμενο διάστημα.
 Προγράμματα ΟΑΕΔ: Το ποσό επιχορήγησης ορίζεται το 50% του μηνιαίου μισθολογικού και μη μισθολογικού κόστους του ωφελουμένου,
 με ανώτατο όριο τα 600 ευρώ μηνιαίως.
 Για κάθε ημέρα απασχόλησης λιγότερη των 25 ημερών το ανωτέρω μηνιαίο ποσό επιχορήγησης,
 όπως διαμορφώνεται κάθε φορά, μειώνεται κατά 1/25.
 Μακροχρόνια άνεργοι ΟΑΕΔ 2020: Πρόσληψη
 Προγράμματα ΟΑΕΔ: Για την πρόσληψη μακροχρόνια ανέργων, η διάρκεια του προγράμματος ορίζεται στους 12 μήνες, με δυνατότητα επέκτασης για άλλους 12 μήνες,
 ύστερα από αίτηση που θα υποβάλει η δικαιούχος επιχείρηση εντός 30 ημερολογιακών ημερών από τη λήξη του 12μήνου απασχόλησης.
 Σε ό,τι αφορά στις επιχειρήσεις που μπορούν να συμμετέχουν, είναι οι επιχειρήσεις, φορείς και οργανισμοί του δημοσίου τομέα, όπως αυτός ορίζεται με το άρθρο 51 του Ν. 1892/1990,
 και οι επιχειρήσεις της Τοπικής Αυτοδιοίκησης πρώτου και δευτέρου βαθμού (δήμων και περιφερειών) του Ν. 3852/2010, οι οποίες ασκούν τακτικά οικονομική δραστηριότητα.
 Απαραίτητη προϋπόθεση για την ένταξη μιας επιχείρησης στο πρόγραμμα είναι να μην έχει προβεί σε μείωση του προσωπικού της
 κατά τη διάρκεια του τριμήνου πριν από την ημερομηνία υποβολής της αίτησης χρηματοδότησης (ημερολογιακά).
 Ωφελούμενοι είναι άτομα ηλικίας 55-67 ετών που θα προσληφθούν από τις επιχειρήσεις που θα ενταχθούν στο πρόγραμμα,
 εγγεγραμμένοι στο Μητρώο ανέργων των Υπηρεσιών του ΟΑΕΔ, για χρονικό διάστημα τουλάχιστον άνω των δώδεκα μηνών.
 ΟΑΕΔ Προγράμματα 2020: Οι ωφελούμενοι
 Να είναι μακροχρόνια εγγεγραμμένοι στο Μητρώο ανέργων των Υπηρεσιών του ΟΑΕΔ, ηλικίας 55-67 ετών
 (να έχουν συμπληρώσει το 55ο έτος και το 67ο έτος της ηλικίας τους αντίστοιχα) κατά την υπόδειξή τους από το αρμόδιο ΚΠΑ2 και μέχρι την πρόσληψή τους.
 Να είναι Έλληνες πολίτες, πολίτες κρατών-μελών της Ε.Ε. (Ν. 2431/1996),
 Βορειοηπειρώτες, ομογενείς και ομογενείς που προέρχονται από την Κωνσταντινούπολη και από τα νησιά Ίμβρο και Τένεδο,
 χωρίς να απαιτείται πιστοποιητικό ελληνικής ιθαγένειας, υπό την προϋπόθεση ότι η ιδιότητά τους ως Ελλήνων κατά το γένος και τη συνείδηση αποδεικνύεται με άλλους τρόπους (Ν.Δ. 3832/1958).
 Προηγούμενο άρθροΑΣΕΠ Προσλήψεις 2020: Δικαιολογητικά, αιτήσεις για 5.250 εκπαιδευτικούς
 Επόμενο άρθροΚοινωφελής Εργασία 2020: Κριτήρια – δικαιολογητικά


text:
8 θέσεις καθαριότητας για δύο χρόνια σε υπηρεσίες του ΟΑΕΔ στο Βόρειο Αιγαίο- 3 θέσεις στην Μυτιλήνη - LesvosPost.com | ΕΙΔΗΣΕΙΣ & ΝΕΑ ΤΗΣ ΛΕΣΒΟΥ
 Home / Ανεργία / Εργασία / Κοινωνία / Λέσβος / ΟΑΕΔ / 8 θέσεις καθαριότητας για δύο χρόνια σε υπηρεσίες του ΟΑΕΔ στο Βόρειο Αιγαίο- 3 θέσεις στην Μυτιλήνη
 8 θέσεις καθαριότητας για δύο χρόνια σε υπηρεσίες του ΟΑΕΔ στο Βόρειο Αιγαίο- 3 θέσεις στην Μυτιλήνη
 2/05/2019 10:30:00 π.μ. Ανεργία, Εργασία, Κοινωνία, Λέσβος, ΟΑΕΔ
 τρεις θέσεις στη σχολή ΕΠΑΣ του ΟΑΕΔ Μυτιλήνης
 O ΟΑΕΔ γνωστοποιεί την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά πεντακοσίων (500) ατόμων τετράωρης απασχόλησης 24/μηνης διάρκειας (και όχι πέραν της 2/7/2021) για την αντιμετώπιση απρόβλεπτων και επειγουσών περιστάσεων καθαριότητας των κτιρίων του Ο.Α.Ε.Δ. 8 θέσεις προβλέπονται για υπηρεσίες του ΟΑΕΔ στα νησιά του Βορείου Αιγαίου και συγκεκριμένα πρόκειται για τρεις θέσεις στη σχολή ΕΠΑΣ του ΟΑΕΔ Μυτιλήνης , από μία θέση στα Κέντρα Προώθησης Απασχόλησης Σάμου Ικαρίας και Χίου και 2 θέσεις στη σχολή μαθητείας του ΟΑΕΔ στη Χίο


text:
Δώρο Πάσχα: Μέχρι τις 30 Ιουνίου η πληρωμή του
 Μέχρι τις 30 Ιουνίου θα πρέπει να καταβληθεί το σύνολο του δώρου Πάσχα στους εργαζόμενους από τους εργοδότες οι οποίοι καλούνται για να πληρωθούν να υποβάλλουν το σχετικό έντυπο από 1η Ιουλίου.
 Ειδικότερα το δώρο Πάσχα 2020 θα καταβληθεί στο σύνολό του από τις επιχειρήσεις δηλαδή τόσο το ποσό που καλύπτεται από τον ίδιο τον εργοδότη όσο και το ποσό που θα καλύψει το κράτος.
 Ειδικότερα για την πληρωμή προς τους εργοδότες του επιδόματος εορτών Πάσχα για το οποίο βαρύνεται ο κρατικός προϋπολογισμός, οι εργοδότες υποβάλλουν στο ΠΣ ΕΡΓΑΝΗ από 1-7-2020 έως10-7-2020 το έντυπο "Υπεύθυνη Δήλωση Επιχειρήσεων - Εργοδοτών για το επίδομα εορτών Πάσχα έτους 2020 για το οποίο βαρύνεται ο κρατικός προϋπολογισμός".
 Οι επιχειρήσεις - εργοδότες που έχουν ενεργό κύριο κωδικό δραστηριότητας στις 20/03/2020 σύμφωνα με τους ΚΑΔ του υπουργείου Οικονομικών ή εκείνες των οποίων τα ακαθάριστα έσοδα ενεργού κατά την 20/03/2020 κωδικού δευτερεύουσας δραστηριότητας, όπως αυτά προκύπτουν από την αρχική δήλωση φόρου εισοδήματος φορολογικού έτους 2018 είναι μεγαλύτερα από τα ακαθάριστα έσοδα που αντιστοιχούν στον κύριο ΚΑΔ στις 20/3/2020, του ιδίου πίνακα, δύνανται να καταβάλουν στους εργαζομένους τους το επίδομα εορτών Πάσχα έτους 2020 μέχρι τις 30 Ιουνίου 2020.
 Οι επιχειρήσεις - εργοδότες υποβάλλουν την Αναλυτική Περιοδική Δήλωση (Α.Π.Δ.) του επιδόματος εορτών Πάσχα και τυχόν συμπληρωματικών Α.Π.Δ του ίδιου σκοπού, έως την 10 Ιουλίου 2020, ανεξαρτήτως της ημερομηνίας καταβολής του επιδόματος εορτών Πάσχα στους δικαιούχους.
 Ο κυβερνητικός εκπρόσωπος Στέλιος Πέτσας κατά την ενημέρωση των πολιτικών συντακτών αναφέρθηκε στο χρονοδιάγραμμα πληρωμής των επιδομάτων το επόμενο διάστημα.
 - Αρχίζει από σήμερα η καταβολή του επιδόματος των 400 ευρώ στους μακροχρόνια άνεργους. Μέχρι το απόγευμα της Παρασκευής είχαν εγγραφεί στην πλατφόρμα 73.000 μακροχρόνια άνεργοι, ποσοστό άνω του 43% των δικαιούχων. Η ειδική πλατφόρμα του ΟΑΕΔ για τους μακροχρόνια άνεργους θα παραμείνει ανοιχτή έως τις 3 Μαΐου.
 - Αύριο Τρίτη θα πληρωθούν την αποζημίωση ειδικού σκοπού των 800 ευρώ πάνω από 105.000 εργαζόμενοι σε επιχειρήσεις που είτε έκλεισαν, είτε έχουν πληγεί, με το συνολικό κονδύλι να ανέρχεται σε 84 εκατομμύρια ευρώ. Έχουν ήδη πληρωθεί 686.000 εργαζόμενοι.
 - Επεκτείνεται η χορήγηση της αποζημίωσης ειδικού σκοπού σε αυτοαπασχολούμενους, ελεύθερους επαγγελματίες και σε επιχειρήσεις που δεν απασχολούν εργαζόμενους ή απασχολούν μέχρι και είκοσι εργαζόμενους, έναντι πέντε που προβλεπόταν μέχρι σήμερα.
 - Οι αιτήσεις για την αποζημίωση ειδικού σκοπού ύψους περί των 500 εκατ. ευρώ σε 600.000 ελεύθερους επαγγελματίες, αυτοαπασχολούμενους και ιδιόκτητες επιχειρήσεων ολοκληρώνονται την Τρίτη 28 Απριλίου. Η διαδικασία αποστολής εντολών πληρωμών θα έχει ολοκληρωθεί έως την Πέμπτη 30 Απριλίου και οι ωφελούμενοι θα δουν τα χρήματα στον τραπεζικό τους λογαριασμό το αργότερο μέχρι την Δευτέρα 4 Μαΐου, ανάλογα με την λειτουργία των τραπεζικών συστημάτων πληρωμών (υπενθυμίζεται ότι η Παρασκευή 1 Μαΐου είναι τραπεζική αργία).
 - Παράλληλα μέχρι την Πέμπτη 30 Απριλίου θα έχουν καταβληθεί τα 600 ευρώ στους επιστήμονες δικαιούχους.
 - Μέσα στην επόμενη εβδομάδα (έως τις 8 Μαΐου) θα καταβληθεί και η επιστρεπτέα προκαταβολή ύψους 1 δισεκατομμυρίου ευρώ στις επιχειρήσεις.
 Με αυτό τον τρόπο ολοκληρώνεται η πληρωμή όλων των βοηθημάτων για την α ́


text:
φάση της κρίσης, που καλύπτουν περισσότερους από 1,8 εκατομμύρια εργαζόμενους, ελεύθερους επαγγελματίες, επιστήμονες, αυτοαπασχολούμενους και ιδιοκτήτες επιχειρήσεων.
 - Από τις αρχές Μαΐου θα έχουν τη δυνατότητα οι πληττόμενες επιχειρήσεις να λαμβάνουν δάνεια ύψους έως το 25% του τζίρου τους από τις τράπεζες με εγγύηση του Δημοσίου.
 - Στο πλαίσιο των πολιτικών για τη στήριξη της οικογένειας, που αποτελεί άλλωστε βασική προτεραιότητα της κυβέρνησης, καταβάλλεται έκτακτη οικονομική ενίσχυση σε 63.900 νοικοκυριά που λαμβάνουν ήδη το Ελάχιστο Εγγυημένο Εισόδημα και έχουν ένα τουλάχιστον ανήλικο μέλος. Θα καταβληθούν επιπλέον 100 ευρώ για το πρώτο παιδί και 50 ευρώ για κάθε επόμενο, με ανώτατο όριο τα 300 ευρώ συνολικά για κάθε δικαιούχο.
 Aπό τη Δευτέρα 27 Απριλίου ξεκινά η καταβολή του επιδόματος των 400 ευρώ στους μακροχρόνια άνεργους, σύμφωνα με τον διοικητή του ΟΑΕΔ, Σπύρο Πρωτοψάλτη.
 Μιλώντας στην ΕΡΤ ο κ. Πρωτοψάλτης σημείωσε ότι μέχρι το απόγευμα της Παρασκευής είχαν εγγραφεί στην πλατφόρμα 73.000 μακροχρόνια άνεργοι, ποσοστό άνω του 43% των δικαιούχων. Όπως σημείωσε ο κ. Πρωτοψάλτης οι πληρωμές θα αρχίσουν τη Δευτέρα 27 Απριλίου ενώ η ειδική πλατφόρμα του ΟΑΕΔ για τους μακροχρόνια άνεργους θα παραμείνει ανοιχτή έως τις 3 Μαΐου.
 Ο διοικητής του ΟΑΕΔ σημείωσε ότι μόνο όσοι δικαιούχοι έχουν καταχωρηθεί στα μητρώα του Οργανισμού μπορούν να καταχωρίσουν ή να επιβεβαιώσουν το IBAN τους ενώ διευκρίνισε ότι όσοι δεν έχουν κάνει καμία ενέργεια αλλά έχουν ΙΒΑΝ στον ΟΑΕΔ θα πληρωθούν μετά το κλείσιμο της πλατφόρμας.
 Σημειώνεται ότι η έκτακτη οικονομική ενίσχυση αφορά όσους εγγεγραμμένους ανέργους απόκτησαν την ιδιότητα του μακροχρόνια άνεργου, δηλαδή ξεπέρασαν τους 12 μήνες συνεχούς εγγεγραμμένης ανεργίας, από την 1 Απριλίου 2019 έως και τη δημοσίευση της Κοινής Υπουργικής Απόφασης, παραμένουν άνεργοι και δεν έλαβαν το επίδομα μακροχρόνιας ανεργίας.
 -Για όσους ανέργους έχουν στοιχεία τραπεζικού λογαριασμού (IBAN) καταχωρισμένα στον ΟΑΕΔ από προηγούμενες συναλλαγές (όπως επιδοτήσεις, παροχές, βοηθήματα, συμμετοχή σε
 προγράμματα κοινωφελούς εργασίας, κλπ.) και δεν θέλουν να επικαιροποιήσουν τα στοιχεία τους, δεν πρέπει να προβούν σε καμία ενέργεια.
 -Για όσους ανέργους έχουν στοιχεία τραπεζικού λογαριασμού (IBAN) καταχωρισμένα στον ΟΑΕΔ από προηγούμενες συναλλαγές και θέλουν να επικαιροποιήσουν τα στοιχεία τους, θα
 καταχωρίσουν εντός ορισμένης προθεσμίας τα στοιχεία τους σε ειδική ηλεκτρονική πλατφόρμα που θα λειτουργήσει στο αμέσως επόμενο διάστημα.
 -Για όσους ανέργους ΔΕΝ έχουν στοιχεία τραπεζικού λογαριασμού (IBAN) καταχωρισμένα στον ΟΑΕΔ από προηγούμενες συναλλαγές, θα καταχωρίσουν εντός ορισμένης προθεσμίας τα στοιχεία στην ειδική ηλεκτρονική πλατφόρμα. Υπενθυμίζεται πως η έκτακτη οικονομική ενίσχυση είναι αφορολόγητη, ακατάσχετη και δεν υπολογίζεται στα εισοδηματικά όρια για την
 καταβολή οποιασδήποτε παροχής κοινωνικού ή προνοιακού χαρακτήρα.
 Η Διοίκηση του ΟΠΕΚΑ ανακοινώνει την ημερομηνία πληρωμής για τα επιδόματα και τις παροχές του οργανισμού.
 Δείτε πότε θα μπουν τα χρήματα στα ATM για το Επίδομα Γέννησης, Προνοιακά Αναπηρικά και Διατροφικά Επιδόματα,
 Ελάχιστο Εγγυημένο Εισόδημα (πρώην ΚΕΑ), Επίδομα Στέγασης, Στεγαστική Συνδρομή,
 Επίδομα Κοινωνικής Αλληλεγγύης Ανασφαλίστων Υπερηλίκων, Σύνταξη υπερηλίκων, Επίδομα Ομογενών.
 Την Πέμπτη 30 Απριλίου θα καταβληθούν από τον Οργανισμό (ΟΠΕΚΑ) τα παρακάτω επιδόματα και παροχές και
 αναμένετε να είναι διαθέσιμα στους λογαριασμούς των δικαιούχων του ΟΠΕΚΑ απο το απόγευμα της προηγούμενης μέρας:
 Επίδομα Γέννησης, Προνοιακά Αναπηρικά και Διατροφικά Επιδόματα, Ελάχιστο Εγγυημένο


text:
Εισόδημα (πρώην ΚΕΑ),
 Επίδομα Στέγασης, Στεγαστική Συνδρομή, Επίδομα Κοινωνικής Αλληλεγγύης Ανασφαλίστων Υπερηλίκων, Σύνταξη υπερηλίκων, Επίδομα Ομογενών.
 Διευκρινίζεται ότι, η καταβολή του επιδόματος γέννησης αφορά στους δικαιούχους των οποίων οι αιτήσεις
 εγκρίθηκαν έως 31-3-2020. Για το επίδομα παιδιού η 2η δόση θα καταβληθεί 29 Μαΐου.
 Ο ΟΠΕΚΑ υπενθυμίζει επίσης ότι η καταβολή των επιδομάτων, παροχών, οικονομικών και εισοδηματικών ενισχύσεων
 του ΟΠΕΚΑ θα πραγματοποιείται την τελευταία εργάσιμη ημέρα του μήνα.
 Και μέσω τηλεφώνου θα μπορούν οι καταναλωτές να πληρώνουν τους λογαριασμούς της ΔΕΗ, όπως ανακοίνωσε η Επιχείρηση, στο πλαίσιο της προσπάθειας διευκόλυνσης
 των συναλλαγών για τις κοινωνικές ομάδες που δεν είναι εξοικειωμένες με τις ηλεκτρονικές πληρωμές.
 Συγκεκριμένα, η πληρωμή των λογαριασμών θα γίνεται τηλεφωνικά στο 11770 με την εξής διαδικασία:
 Με τον κωδικό ηλεκτρονικής πληρωμής, που αναγράφεται στον λογαριασμό τους και τον αριθμό της χρεωστικής ή πιστωτικής τους κάρτας οι πελάτες εξυπηρετούνται
 από το εξειδικευμένο προσωπικό της ΔΕΗ με απόλυτη ασφάλεια. Για την ολοκλήρωση της διαδικασίας απαιτούνται ελάχιστα λεπτά, ενώ δεν θα ζητείται κανένας επιπλέον κωδικός (pin κλπ).
 Η τηλεφωνική πληρωμή μέσω του 11770 είναι διαθέσιμη καθημερινά από τις 9:00 έως τις 17:00, ενώ κατ’ εξαίρεση και για την καλύτερη εξυπηρέτηση των πελατών
 θα λειτουργήσει τόσο αύριο, Μ. Παρασκευή 17 Απριλίου, όσο και τη Δευτέρα του Πάσχα, 20 Απριλίου.
 Κορονοϊός-Δώρο Πάσχα: Πόσα χρήματα δικαιούστε φέτος και ποιοι θα πληρωθούν πρώτοι
 Όλοι εργαζόμενοι του ιδιωτικού τομέα θα λάβουν φέτος το δώρο του Πάσχα εν μέσω της κρίσης του κορονοϊού. Αναλυτικά,οι ενδιαφερόμενοι εργαζόμενοι θα πρέπει να γνωρίζουν τα εξής:
 -Έως τη Μεγάλη Τετάρτη 15 Απριλίου
 Οι επιχειρήσεις που λειτουργούν κανονικά και δεν έχει ανασταλεί η λειτουργία τους θα πρέπει να καταβάλουν έως τη Μεγάλη Τετάρτη 15 Απριλίου το δώρο Πάσχα στους εργαζομένους τους.
 -Έως τις 30 Ιουνίου
 Οι εργοδότες που ανέστειλαν την λειτουργία της επιχείρησής τους είτε με κρατική εντολή είτε επειδή πλήττονται σημαντικά, βάσει ΚΑΔ
 θα πρέπει να καταβάλουν έως τις 30 Ιουνίου το δώρο Πάσχα στους εργαζομένους.
 -Ο τρόπος πληρωμής
 Το δώρο Πάσχα θα πληρωθεί μειωμένο από τις επιχειρήσεις κατά το μέρος που δεν είναι δεδουλευμένο από τους εργαζομένους λόγο της αναστολής λειτουργίας των επιχειρήσεων τους,
 διότι δεν θα έχουν εργαστεί το μέρος εκείνο που προβλέπεται από την εργατική νομοθεσία. Mε απόφαση του Πρωθυπουργού, Κυριάκου Μητσοτάκη το μέρος
 αυτό θα επιδοτηθεί από το κράτος και δεν θα πληρωθεί από τους εργοδότες, έτσι όλοι οι εργαζόμενοι θα πάρουν ολόκληρο το δώρο Πάσχα.
 Νωρίτερα θα πληρωθούν οι συντάξεις Απριλίου στους μη μισθωτούς λόγω της αργίας της 25ης Μαρτίου σύμφωνα με πληροφορίες.
 Ειδικότερα οι συντάξεις Απριλίου του ΟΑΕΕ, του ΟΓΑ και του ΕΤΑΑ (μη Μισθωτών) θα καταβληθούν στις 24 Μαρτίου. Έτσι η πληρωμή των συντάξεων του Απριλίου θα γίνει ως εξής:
 -Το Δημόσιο θα καταβάλλει τις συντάξεις Απριλίου 2020 την Δευτέρα 30 Μαρτίου 2020
 -Το ΙΚΑ θα καταβάλλει τις συντάξεις Απριλίου 2020 την Δευτέρα 30 Μαρτίου 2020
 -Το ΝΑΤ θα καταβάλλει τις συντάξεις Απριλίου 2020 την Δευτέρα 30 Μαρτίου 2020
 -Ο ΟΑΕΕ θα καταβάλλει τις συντάξεις Απριλίου 2020 την Τρίτη 24 Μαρτίου 2020
 -Ο ΟΓΑ θα καταβάλλει τις συντάξεις Απριλίου 2020 την Τρίτη 24 Μαρτίου